Sebelum Pulang Beraya, Pastikan 10 Langkah Keselamatan Ini Telah Dilakukan

Mesti ramai yang sudah berasa teruja untuk memulakan perjalanan pulang ke kampung untuk menyambut Hari Raya Aidilfitri yang bakal menjelang tidak lama lagi. Namun begitu, anda juga dinasihatkan untuk berhati-hati dalam berseronok.

Bukan apa, khuatir nanti jika sudah sampai di kampung baru teringat rumah tak dikunci rapi. Nanti mula lah rasa tak senang duduk beraya apabila kediaman yang ditinggalkan berada dalam keadaan yang tidak selamat.

Jadi, pastikan sebelum anda memulakan perjalanan pulang ke kampung halaman, pastikan anda telah lakukan 10 perkara ni:

1) Pastikan pintu dan tingkap rumah telah ditutup dan dikunci dengan baik supaya tidak mudah dipecah atau diumpil oleh penjenayah.

2) Pastikan alat keselamatan tambahan seperti rantai dengan ibu kunci (padlock) dipasang di tempat yang dianggap mudah dipecah masuk seperti pintu pagar hadapan dan belakang, pintu besi (grill) hadapan dan belakang rumah. Alat tersebut harus dipasang sebelum meninggalkan rumah.

3) Jika ada “auto timer” lampu. Pastikan lampu di sekeliling rumah (depan/belakang) dipasang mulai jam 6.00 petang hingga 7.00 pagi setiap hari.

4) Pastikan alat penggera dipasang dan berfungsi dengan baik jika ada.

5) Jangan biarkan binatang peliharaan kebuluran semasa bercuti.

6) Maklumkan kepada jiran yang tidak pulang ke kampung dan berikan nombor telefon yang mudah dihubungi dalam jangka masa semasa ketiadaan di rumah.

7) Pastikan tiada barangan kemas seperti emas, wang tunai, barang berharga dan sebagainya di dalam rumah atau disimpan di tempat yang selamat.

8) Hentikan langganan suratkhabar bagi mengelakkan penjenayah mengetahui rumah ditinggalkan kosong.

9) Meminta pertolongan jiran untuk menyimpan surat kiriman yang diletakkan di dalam peti surat atau pintu pagar dalam jangka masa ketiadaan di rumah.

10) Maklumkan kepada pegawai atau anggota bertugas di bilik gerakan polis apabila bercuti dengan menghubungi nombor telefon ibu pejabat polis berdekatan dengan tempat tinggal dan berikan maklumat seperti Nama, Alamat, Nombor telefon yang mudah dihubungi, Tarikh berlepas dan balik juga nombor dan jenis kenderaan yang ditinggalkan semasa cuti.

Tahukah anda kereta dari di seluruh dunia kebanyakkan adalah warna Hitam, Putih dan Kelabu? Ya, khabar berita itu sememangnya benar kerana jika kita lihat di atas jalan raya kereta berwarna selain daripada warna tersebut adalah sangat kurang.

Bukan sahaja warna kereta, malah ada satu kajian yang telah dijalankan mendapati dunia semakin kehilangan warna apabila pakaian, kedai serta rumah kini dilihat sudah tidak lagi berwarna seperti dahulu kala.

Mengapa perkara ini terjadi sehingga seluruh dunia berubah menjadi gelap dan suram dengan pemilihan warna hitam dan putih?

Menerusi perkongsian Nas Daily Bahasa Indonesia di laman media sosial Facebook ada menjelaskan bagaimana perkara tersebut boleh berlaku di seluruh dunia.

Menurutnya, kajian yang telah dijalankan oleh seorang individu itu mendapati seluruh dunia kini sedang menghadapi revolusi perubahan warna yang dahulunya mempunyai sangat banyak pilihan warna sejak 300 tahun dahulu lagi.

Tetapi kini, variasi pemilihan warna telah menjadi semakin terhad jika kita mahu dibandingkan dengan zaman dahulu.

Terdapat beberapa faktor mengapa dan bagaimana hal ini berlaku di seluruh dunia. Ini kerana, kebanyakkan logo syarikat terkenal antarabangsa sudah mula melakukan perubahan warna logo daripada berwarna kepada monoton.

Tambahnya lagi, kebanyakkan syarikat mahu lebih memudahkan perusahaan serta para pelanggannya dari seluruh dunia. Maka oleh kerana itu mereka sebolehnya menggelak pengunaan warna dan bentuk yang terlalu ekstrem.

Jelasnya, perkara ini harus dipandang serius. Sekiranya seluruh dunia semakin kehilangan warna dan tampak suram dengan terusan pemilihan warna hitam, putih dan kelabu.

Bagaimana dengan nasib generasi kita pada masa akan datang yang berkemungkinan tidak berpeluang melihat keindahan dunia yang penuh warna-warni? Jangan kita lupa, kehidupan  dunia terserlah indah dengan memperlihatkan kepelbagaian warna dalam kehidupan.

Sumber: Facebook Nas Daily Indonesia

Dekat rumah pun ada dapur basah dan dapur kering ke? Ya betul tu. Di dapur rumah kita, ada bahagian dapur yang basah dan juga kering ya. Tapi apa bezanya dapur basah dan dapur kering? Mari sini saya jelaskan.

DAPUR BASAH

Kebiasaannya, kawasan atau waktu sebegini, di dapur ia dipanggil dapur basah kerana, kita sedang dalam pre-cooking atau erti kata lain, sesi sebelum ingin memasak. Ia di mana, persiapan-persiapan yang perlu dilakukan, seperti, menyiang ikan, membasuh ayam, mencuci segala sayur-sayuran dan lain-lain. Menggoreng makanan yang mengeluarkan bau yang kuat juga dikategorikan dalam dapur basah. Aktiviti-aktiviti di dapur basah semua ini pasti akan berkecah dan berlecak punya sebab banyak menggunakan air. Tambahan lain, sinki, mesin basuh, pinggan/mangkuk, ketuhar dan dapur gas, juga boleh dikategorikan dalam dapur basah kerana kerjanya lebih banyak tenaga kerja iaitu membersih dan mengemas.

Baik, itu adalah apa dimaksudkan dengan dapur basah. Sekarang, kita pergi kepada apa itu dapur kering.

DAPUR KERING

Jika kita bandingkan dapur basah dan kering, ia sangat jauh perbezaanya kerana dapur kering lebih kepada penyediaan makanan yang senang untuk disediakan. Sebagai contoh, aktiviti dapur kering ini macam membuat roti bakar, memotong sayur/buah-buahan, dan juga memanaskan makanan dalam ketuhar. Peralatan yang ada dalam kategori dapur kering pun seperti peti sejuk, pembancuh kopi, dan ketuhar gelombang mikro.

Jadi, sekarang ini, anda sudah tahu kedua-dua beza dapur kering dan dapur basah. Persoalannya, yang mana anda lebih suka bekerja? Di dapur basah ataupun kering?

Dari membazir buang ke dalam tong sampah, apa kata kita manfaatkan, banyak kebaikan kulit pisang sebenarnya tau

Kulit pisang sangat kaya dengan kalsium, magnesium, sulfur, potassium, fosphat dan sodium. Semua bahan ini sangat penting kepada tanaman dari segi pengeluaran akar yang banyak, menggalakkan pertumbuhan dan membantu dalam penghasilan bunga dan buah yang tinggi. Kulit pisang menjadi salah satu alternatif bahan baja organik yang murah dan mudah diperolehi. Bermaksud bukan sahaja boleh menikmati buahnya yang berkhasiat tetapi juga kulitnya boleh diolah semula menjadi zat makanan kepada tanaman.

Ramai orang menggunakan kulit pisang sebagai pengganti baja kimia. Kulitnya yang sangat mudah terurai membolehkannya memberikan nutrien apabila digunakan sebagai semburan foliar. Foliar merupakan baja dalam bentuk cecair yang sering digunakan terus kepada daun tanaman. Cara membuat semburan tersebut mudah sahaja iaitu dengan menggunakan bahan seperti kulit pisang, garam, kulit telur. Campurkan semua bahan ke dalam air dan terus semburkannya kepada daun. Anda juga boleh mengisar semua bahan ini dengan menggunakan mesin pengisar.

Kulit pisang merupakan antara elemen yang mudah untuk terbiodegradasi (dapat diuraikan atau direputkan melalui tindakan biologi oleh mikroorganisma seperti bakteria). Jadi salah satu cara terbaik ialah dengan menjadikannya sebagai timbunan kompos atau baja. Caranya ialah hanya cincang atau rendam kulit pisang terlebih dahulu dan uraian tersebut akan meningkatkan kandungan kalium dan fosforus dalam baja atau kompos anda.

Tomato adalah antara sayur yang mudah untuk dijaga tetapi untuk menjadikan tomato anda lebih subur, anda sebenarnya boleh menggunakan kulit pisang. Kandungan seperti kalium, besi dan kalsium yang terdapat dalam kulit pisang akan membolehkan tomato mendapatkan nutrien yang diperlukan sepanjang musim. Hanya letakkan dua kulit pisang di bahagian bawah dan tambahkan semula tanah untuk menutup kulit pisang tersebut. Anda juga boleh letakkan benih tomato di atas kulit pisang yang ditutupi dengan tanah tadi.

Memandangkan kulit pisang boleh menggalakkan pertumbuhan tumbuh-tumbuhan, jadi ia juga sangat baik dijadikan baja untuk benih. Caranya ialah dengan potong beberapa kulit pisang ke dalam kepingan kecil dan tanam ke dalam tanah, letakkan betul-betul di bawah lapisan atau di bahagian bawah bekas tanaman. Pastikan benih tidak menyentuh kulit pisang secara langsung pada masa penanaman kerana ia mungkin akan merosakkan akar kecil anak semaian.

Anda boleh memberikan tanah anda lebih nutrien dengan hanya menanam kulit pisang ke dalam tanah. Gali tanah, letakkan kulit pisang dan tutup kulit tersebut dengan tanah yang sama. Lama-kelamaan kulit pisang tersebut akan mengeluarkan beberapa nutrien penting seperti besi, kalsium, kalium, dan fosforus.

Potong kulit pisang atau gunakan pisang kering sepanjang satu hingga dua inci dan tanamkan di sekitar pohon yang dijangkiti aphid. Aphid adalah sejenis serangga kecil daripada keluarga Aphididae yang merosakkan tumbuh-tumbuhan dengan menghisap air daun, batang atau akarnya. Bau kulit pisang tersebut dikatakan akan membuatkan aphid akhirnya hilang daripada pokok tersebut. Selain itu, anda juga boleh hanya gantungkan kulit pisang pada pokok yang dijangkiti serangga aphid dan tidak lama kemudian insyAllah serangga tersebut akan hilang.

Tumbuh-tumbuhan berasid seperti tanaman taman, rhododendrons, beri biru dan azalea mendapat manfaat daripada semburan cuka pisang. Cuka boleh meningkatkan kuantiti asid dan kandungan besi di dalam tanah jika digunakan dalam jumlah yang sedikit. Hal ini membolehkan tumbuh-tumbuhan tumbuh dalam keadaan lebih baik dan mengeluarkan daun yang lebih sihat. Caranya ialah dengan mencampurkan kulit pisang, air dan cuka.

Jika anda tidak mempunyai kawasan subur yang cukup untuk dijadikan baja, anda boleh ‘menciptanya’ sendiri. Hanya masukkan beberapa kulit pisang ke dalam baldi berisi air dan biarkan selama beberapa hari. Dalam masa beberapa hari selepas itu, anda akan mendapatkan air yang kaya dengan mineral serta nutrien dan boleh digunakan untuk tanaman anda.

Potong kulit pisang dan letakkannya di dalam bekas plastik dan tuangkan sedikit pati cuka epal ke dalamnya. Lubangkan penutup bekas plastik berisi semua bahan tersebut supaya serangga seperti lalat buah-buahan boleh masuk ke dalamnya dengan tujuan untuk memerangkapnya. Bau cuka dan pisang boleh menarik perhatian serangga tersebut untuk masuk ke dalam bekas yang akhirnya akan membuatkan mereka mati terperangkap di dalam cecair tersebut.

Burung dan rama-rama berfungsi dalam proses pendebungaan. Dengan meletakkan kulit pisang masak atau mencincang kulit pisang dapat menggalakkan kehadiran burung dan kupu-kupu ke laman anda.


Kilatkan Sinki “Stainless Steel” Jadi Macam Baru Dengan Langkah Mudah Ini

Sinki dari keluli tahan karat atau stainless steel memang telah menjadi kebiasaan di rumah penduduk Malaysia. Sinki jenis ini tahan lasak, murah dan mudah didapati diman-mana. Ia juga amat mudah dibersihkan setiap kali selepas guna. Tetapi, lama-kelamaan sinki stainless steel juga boleh pudar dan kusam.

Untuk mengembalikan kilat sinki stainless steel, IMPIANA ingin kongsikan langkah mudah ini yang boleh anda cuba sendiri di rumah. Jom kita semak.

BAHAN-BAHAN
1. Sabun pencuci yang dibancuh siap siap dengan air panas
2. Tuala kecil
3. Tepung gandum
4. Span cuci pinggan

CARA-CARANYA
1. Basahkan sinki dan basuh menggunakan bancuhan sabun dengan air panas
2. Lapkan sinki menggunakan tuala sehingga kering
3. Ambil tepung gandum dan taburkan pada keseluruhan permukaan sinki
4. Kemudian gosok sinki menggunakan span kering. Lakukan sehingga kotoran tertanggal dan sinki kelihatan lebih berkilat
5. Lakukan teknik ini sekurang-kurangnya sebulan sekali untuk hasil yang lebih mantap dan berpanjangan

Selamat mencuba!

Uniqbe (M) Sdn. Bhd, selaku pengedar sah penyedut hampagas jenama Dreame telah melancarkan dan memperkenalkan dua model terbaharu iaitu Dreame H12 Wet & Dry dan Dreame Bot W10 Pro Self-Cleaning Vacuum & Mop yang dilengkapi dengan teknologi inovasi terkini.

Majlis pelancaran kedua-dua model ‘vacuum’ terbaharu ini telah berlansung di East Atrium, Mid Valley Megamall pada 3 Ogos lalu.

Kedua-dua model terbaharu ini telah direka khas dengan dwi-fungsi istimewa seperti membersih dan mengemop lantai pada masa yang sama.

Selain itu, dua model ‘vacuum cleaner’ terbaharu jenama Dreame ini dilengkapi dengan fungsi teknologi ‘self-cleaning’ yang sememangnya canggih berbanding dengan penyedut hampagas jenama lain yang ada di pasaran luar.

Teknologi inovasi terbaharu ini dicipta dengan bertujuan bagi meringankan beban dan memudahkan kerja rumah para isteri dan suri rumah tangga di luar sana.

Ini kerana, dengan penggunaan dua model ‘vacuum cleaner’ terbaharu jenama Dreame ini dapat menjimatkan masa kerja pembersihan di rumah anda. Menarik bukan?

Dreame H12 Wet & Dry Vacuum Cleaner dijual dengan harga RM2,599 manakala Dreame Bot W10 Pro Self-Cleaning Robot Vacuum & Mop berharga RM4,799.

Rekaan dapur gas kini sudah terlalu moden dan bukan lagi klasik seperti rekaan dulu-dulu. Ada bermacam jenis dapur gas seperti stainless steel dan yang paling popular sekali adalah dapur gas kaca yang jenis built-in. Tarikan utama dapur jenis ini ianya nipis dan kelihatan bergaya, ramai surirumah yang memilih untuk menggunakannya. Memang tidak dapat dinafikan dapur jenis ini cantik tetapi hakikatnya ia agak berbahaya.

Terdapat beberapa insiden di mana dapur gas kaca meletup dan pecah berderai. Memang sayang bila beli dapur mahal-mahal dan pecah tetapi lagi sayang kalau keselamatan diri tergadai kan? Oleh itu, IMPIANA ingin berikan beberapa tips penjagaan dapur kaca dan kebanyakkan insiden yang berlaku adalah atas kecuaian diri sendiri. Hati-hati!

BAHAYA JIKA PERIUK TERLALU BERAT

Kena faham yang dapur gas sebegini tidak mampu untuk menampung berat yang melampau.  Anda perlu mengelak daripada menggunakan periuk yang besar dan memasak sesuatu dengan kuantiti yang banyak dan berat. Jangan pakai lenjan je letak periuk yang berat-berat atasnya. Jenis dapur gas kaca ni selalunya dia ‘ ditanam’  dalam kabinet jadi mana boleh tampung berat yang melampau sangat.

JANGAN LAP DAPUR MENGGUNAKAN KAIN BASAH

Selepas aktiviti memasak, pasti terdapat sisa-sisa makanan yang tertumpah atas dapur. Bagi mereka yang menggunakan dapur gas kaca ini, jangan terus serta merta mengelap dapur anda selepas menggunakannya. Terutamanya jika anda menggunakan kain basah kerana ia amat berbahaya. Tunggu permukaan dapur gas sejuk terlebih dahulu barulah lap.

PASTIKAN ADA RUANG PADA BAHAGIAN BAWAH DAPUR

Perlu ketahui yang dapur kaca jenis ini ianya direka khas mengikut saiz kabinet agar terdapat ruang pengudaraan di bahagian bawahnya. Amatlah berbahaya jika anda letakkan di atas kabinet sebegitu sahaja tanpa ada ruang udara pada bahagian bawah dapur. Bahang panas memasak yang terkumpul dan ia boleh menyebabkan kaca retak kerana suhu yang panas.

JANGAN MASAK TERLALU LAMA

Jangan masak terlalu lama jika anda menggunakan dapur kaca. Dapur jenis ini mempunyai tahap limit penggunaanya. Apabila anda masak terlalu lama dapur akan menjadi over heat dan boleh menyebabkan ia meletup.

PASTIKAN DAPUR KACA BERKUALITI

Jika ingin membeli dapur kaca pastikan dahulu kualiti rekaannya dan diiktirafkan. Biar mahal asalkan keselamatan anda terjamin berbanding membeli yang murah dan tidak berkualiti, mampu membahayakan anda.

Rata-rata pemilik rumah pasti pernah merasa terbeban dengan perbelanjaan bulanan. Nak beli barangan dapur, bayar kereta, sewa rumah serta bil-bil termasuklah bil elektrik yang juga merupakan asas kehidupan seharian yang memang kita tidak dapat elakkan. Tetapi jika kita tahu bagaimana caranya nak jimat elektrik, pasti ia dapat mengurangkan bil yang perlu ditanggung setiap bulan. Jadi jom ikuti tips yang IMPIANA sediakan ini, selamat mencuba!

MESIN BASUH

SETERIKA

LAMPU

Menurut kajian, sebanyak 20% penggunaan tenaga elektrik dalam sesebuah kediaman adalah daripada penggunaan lampu.

PETI SEJUK

Boleh dikatakan hampir semua kediaman pasti akan mempunyai sekurang-kurangnya sebuah peti sejuk yang digunakan dan ianya akan dipasang 24 jam sehari secara berterusan.

PENYAMAN UDARA


Cuka Boleh Hilangkan Bau Kepam Dan Daki Mesin Basuh

Masalah sisa-sisa serbuk detergen melekat pada drum mesin basuh sudah menjadi kebiasaan. Ditambah lagi dengan membasuh pakaian sekolah anak-anak yang bermain di padang dan sebagainya, itu menambah buruk keadaan mesin basuh anda. Bukan sahaja ia berbau busuk malah daki dan kotoran mula kelihatan. Takkan anda masih yakin mesin basuh itu boleh mencuci pakaian anda dengan bersih kan? Oleh itu, berikut ialah teknik berkesan untuk menghilangkan masalah sedemikian;

¼ cawan serbuk baking soda
¼ cawan air
2 cawan cuka putih
Span/ berus gigi lama

1. Campurkan serbuk baking soda dan cuka putih ke dalam compartment pelembut pakaian yang ada terdapat di dalam mesin basuh. (Anda akan mendapati sebatian tersebut akan menghasilkan buih-buih oleh kerana reaksi pH bahan itu. (Buih-buih ini sangat efektif untuk nyah kan bau dan singkirkan daki.

2. Tekan butang operasi seperti mana anda mencuci pakaian.Jika mesin basuh anda ada operasi butang untuk air panas, gunakan air panas. Jika tidak, tambahkan lebih kurang separuh baldi air panas.

3. Jika mesin basuh anda masih berbau busuk, sediakan cuka putih yang telah dicampur dengan air.

4. Dengan menggunakan span atau berus gigi lama, sental dan gosok bahagian dalam drum yang mungkin masih terlekat daki dan kotoran yang degil.

5. Akhir sekali, biarkan pintu mesin basuh anda tidak ditutup sebaik sahaja selesai membasuh pakaian untuk menghilangkan bau lembapan yang terperangkap di dalam mesin basuh. Teknik ini akan membantu pengudaraan yang lebih baik.

Selain untuk tujuan membersihkan gigi anda, ubat gigi juga mempunyai kegunaan lain yang jarang dipraktikkan. Berikut, 20 penyelesaian mudah dan cepat hanya dengan menggunakan ubat gigi:

1. Mengilatkan kuku
Gosokkan ubat gigi pada permukaan kuku anda dengan menggunakan kain kapas selama 1-2 minit dan bilas dengan air bersih. Kuku anda bukan sekadar kilat, tetapi berbau segar.

2. Mengilatkan barang perak
Barang perak sama ada sebagai aksesori diri mahupun perhiasan di rumah akan mula pudar. Ini kerana tindak balas bahan terhadap iklim persekitarannya. Untuk mengembalikan kilauan pada barang perak anda, gosokkan  ubat gigi dengan menggunakan kain yang dibasahkan sedikit sehingga mencapai keputusan yang anda inginkan,. Bilas barang tersebut dan lap dengan kain kapas sehingga ia betul-betul kering sebelum digunakan semula.

3. Mengilatkan lampu kereta
Kereta bila dah mencapai usia lebih 5 tahun, penutup lampu pun akan mula kusam disebabkan terdedah kepada cahaya matahari kerap. Ada yang mengambil keputusan untuk hantar ke tempat mencuci kereta untuk tujuan dikilat. Kalau dah sepasang lampu tu harganya paling murah pun RM 40. Sebenarnya, hanya dengan modal tidak lebih RM 10, anda boleh kilatkan semula lampu kereta anda dengan menggunakan ubat gigi. Lakukan kaedah seperti anda mengilatkan barang perak. Ulang beberapa kali untuk mendapatkan kesan yang lebih menarik.

 4. Mengilatkan kekunci piano
Kekunci piano apabila kerap digunakan mesti ada kesan kuning-kuning tue kan? Nak hilangkannya, anda hanya perlu guna ubat gigi dan gosokkan pada permukaan kekunci piano. Kemudian bilas bersama kain bersih yang telah dibasahkan dengan air suam.

5. Mengilatkan kasut kulit
Esok ada temuduga, kasut kulit masih tidak dikilatkan. Cari pengilat kasut pulak dah habis. Dah larut malam ni semua kedai dah tutup. Penyelesaiannya adalah gunakan ubat gigi. Gosok ubat gigi dengan menggunakan berus gigi lembut. Selesai mengosok, lap kasut dengan menggunakan kain yang telah dibasahkan dengan air suam untuk hasil super kilat.

6. Googles renang berkabus
Elak dari googles anda berkabus. Kaedaan ini pasti mengganggu pemandangan anda ketika menikmati pemandangan di dasar laut. Mengatasi masalah ini, cuci cermin googles anda dengan menggunakan ubat gigi. Hasil cucian, satu lapisan film bakal terbentuk dan mengelak dari cermin googles anda kusam. Ia sama seperti hasil anda mengosok gigi, satu lapisan akan mencegah kehadiran cavity.

7. Hilangkan water spot
Kebiasaanya permukaan meja mesti mengalami masalah ini terutamanya yang terdedah kepada cuaca luar. Ia merupakan tindak balas air membentuk lapisan kapur. Macam-macam kaedah telah dilakukan untuk membersihkannya. Penyelesaian paling mudah, gunakan ubat gigi seperti mana anda letakkan pada barang perak untuk tujuan mengilat.

8. Hilang kesan dakwat pada baju
Tiada siapa sukakan kesan dakwat pada baju. Silap-silap baju tersebut terus tidak digunakan lagi. Perkara ini kerap berlaku kepada lelaki yang suka letak pen pada poket hadapan kemeja dan ia amat sukar di tanggalkan. Cara mudah untuk menanggalkan kesan dakwat tersebut adalah dengan membasahkan sedikit bahagian yang terkena dakwat dan letakkan ubat gigi pada bahagian tersebut. Biarkan beberapa ketika sehingga ia mengering. Jika perlu, biarkan semalaman pun tak menjadi masalah. Dah kering, basuh macam biasa sahaja. Tapi kaedah ini hanya sesuai pada pakaian yang baru terkena dakwat. Kalau yang dah lama-lama tue susah sikit.

9. Tanggalkan kesan pewarna rambut
Bersihkan tuala yang anda gunakan dari kesan pewarna rambut seperti mana dilakukan untuk tujuan menghilangkan kesan dakwat pada baju.

10. Melegakan kesan gigitan nyamuk
Untuk mengurangkan kesan iritasi pada bahagian yang digigit nyamuk, sapukan sedikit ubat gigi pada benjolan tersebut dan biarkan sehingga lega.

Perabot kayu ada kesan calar? Nah ini ada cara mudah dan murah nak hilangkannya. Perabot kayu sangat sesuai dengan hampir semua bahagian dalaman moden. Bagaimanapun goresan pada perabot kayu seperti di atas meja, pintu kabinet atau sandaran tangan tentunya ‘menyakitkan’ mata.

Usahlah berasa terlalu kecewa dek kerana ‘kecacatan’ tersebut. Lagi-lagi mereka yang ada anak-anak yang masih kecil, tentulah ‘kejadian’ anak-anak terlanggar perabot itu satu perkara yang biasa berlaku.

Caranya mudah sangat! Hanya gunakan Artline Furniture yang tersedia dengan berbagai warna mengikut warna perabot anda.

Bagi anda yang berhasrat untuk melakukan perubahan terhadap konsep dekorasi hiasan dalaman rumah yang sedia ada kepada bertemakan konsep ‘Scandinavian’, ada beberapa perkara yang wajib anda tahu sebelum melakukan transformasi tersebut terutamanya dari segi pemilihan aksesori.

Seperti umum mengetahui, bagi mendapatkan hasil dekorasi hiasan dalaman rumah yang berkonsepkan ’Scandinavian’ ini, harus menggunakan pemilihan aksesori khas dengan tema tersebut.

Maka oleh itu, pemilihan aksesori untuk dekorasi hiasan dalaman berkonsepkan ’Scandinavian’ ini harus betul dan bersesuaian dengan tema yang telah dipelopori oleh negara di Sweden, Denmark dan Norway.

Jadi mari kita lihat senarai antara aksesori yang wajib ada bagi menyempurnakan hasrat anda untuk mendapatkan hasil dekorasi hiasan dalaman rumah yang berkonsepkan Scandinavian ini.

1.PASU SERAMIK (Ceramic Vase)

2.MANIK KAYU (Wood Bead)

3.LUKISAN BERCORAK ABSTRAK GEOMETRI (Wall Frame Painting)

Foto Sumber: Carian Pinterest

Ingin lebih tahu pelbagai tips untuk dekorasi rumah? Jangan lupa ikuti kami di Telegram dan TikTok rasmi IMPIANA.


DIY Sendiri Vertical Garden Dari ” Artificial Plant” Kedai Bajet RM 2.10

Vertical garden memberi impak menarik pada dinding yang kosong. Ia juga berupaya menjadi feature menarik pada sesebuah ruang yang kosong. Namun, untuk memiliki sebuah vertical wall tumbuhan semula jadi, ia memerlukan sistem dan penyelenggaraan khas untuk memastikan ia malar hijau.

Tapi harus diingat, vertical garden ini hanya sesuai di kawasan yang mempunyai teduhan seperti di dalam rumah dan interior kediaman

Bahan-bahan:
beberapa jenis tanaman artificial mengikut kreativiti (rumput, pakis dan palma)
Jaring dawai hijau
Skru penyangkut
Cable tight

Cara-cara:
1. Pasangkan jaring dawai hijau pada keseluruhan dinding yang hendak dihias menggunakan skru penyangkut yang dipasang pada dinding (penggunaan jaring hijau bertujuan memudahkan tanaman artificial disusun)

2. Susun tanaman artificial pada jaring yang telah dilekatkan pada dinding dan ikat dengan cable tight


Penuh Warna-Warni, Dekorasi Ruang Dalaman Bertemakan Pelbagai Manisan Ini Sangat Menarik!

Pernah atau tidak anda melihat dekorasi ruang dalaman rumah yang bertemakan daripada pelbagai makanan manisan seperti ais krim, donut, gula-gula getah dan sebagainya? Jarang-jarang kan kita dapat melihat dekorasi seperti ini ada di kediaman kenalan keluarga atau pun rakan-rakan di sekeliling kita, betul tak?

Jangan ada yang tidak tahu, sebenarnya ada terdapat sebuah tempat penginapan atau Airbnb dengan dekorasi ruang dalaman yang berkonsepkan daripada pelbagai makanan manisan.

Mesti ramai yang sudah tidak sabar ingin melihat dekorasi ruang dalaman tersebut. Jadi oleh itu, MPIANA mahu kongsikan beberapa keping foto yang memaparkan dekorasi di setiap ruang sudut yang ada bersama anda.

Jika kita dapat lihat, terdapat pelbagai elemen makanan manisan telah dijadikan sebagai pilihan dekorasi ruang dalaman tempat penginapan ini. Antaranya Donut, Ais Krim, Gula-Gula Kapas, Lolipop dan macam-macam lagi.

Bukan sahaja tampak menarik, dekorasi yang telah dihasilkan nyata sememangnya tampak unik dan lain daripada yang lain!

Untuk maklumat anda, tempat penginapan atau Airbnb ini telah diberi nama dan dikenali sebagai ‘Sweet Party’ ini terletak D’ Pristine Medini By OOOU, Lebuh Medini Utara, Bandar Medini Iskandar Puteri, Johor.

Jadi tunggu apa lagi, jika anda ingin merasai sendiri pengalaman menginap di Airbnb ini boleh membuat tempahan dengan kadar segera!

17 Kesilapan Semasa Tanam Rumput

Saranan: Lakukan semburan secara sistematik bukan secara rambang

Saranan:

Saranan: Masa terbaik meracun ialah pada jam 10 pagi – 2 petang.

Saranan: Sila ikut jadual sukatan mengikut jenis rumpai.

Saranan: Lakukanlah semburan kedua atau ketiga (jika perlu) andai semburan pertama gagal.

Saranan: Lakukan kerja pembersihan secepat mungkin.

Saranan: Ratakan tanah bagi menjamin air tidak bertakung.

Saranan : Pasir sungai sangat perlu sebagai asas leveling dan saliran air baik.

Saranan : Tanah perlu dimampatkan untuk kuatkan struktur tanah

Saranan : Jangan lupa . Ia sangat mustahak untuk neutralkan tanah berasid atau beralkali.

Saranan : Gunakan kaedah penanaman close turfing

Saranan : Beli rumput gred A atau berkualiti. Memang sedikit mahal tetapi berbaloi.

Saranan : Gunakan baja N:P:K= 15:15:15

Saranan : Siram tanah bagi melembutkan media tanaman

Saranan : Padatkan rumput dengan cara manual (memijak) atau menggunakan mesin.

Daisy adalah tanaman berbunga yang mempunyai pelbagai rona bunga yang menarik dan sering menjadi pilihan peminat dekorasi taman berkonsep kedesaan. Ramai beranggapan, Daisy Afrika atau nama saintifiknya Gerbera jamesonii merupakan tanaman bermusim.

Ini disebabkan, ia perlu diganti selepas selesai berbunga dan mempunyai jangka hayat yang sekejap. Tidak kurang juga, pokok daunya merimbun tapi tidak berjaya menghasilkan bunga. Sebenarnya, cara atau teknik penyelengaraan yang salah menyebabkan tanaman ini cepat mati atau mudah rosak. Berikut, 5 tip penjagaan yang WAJIB anda lakukan untuk memastikan daisy yang ditanam tahan lebih lama dan sentiasa berbunga:

1. Ramai melalukan teknik sirama yang salah dan ini antara faktor utama menyeabbkan daisy cepat mati dan mudah dijangkiti penyakit. Siraman yang berlebihan akan menyebabkan jangkitan kuman terutamanya pada pangkal pokok mudah berlaku. Akar mula masam dan gagal menghasilkan tanaman yang sihat. Di samping itu juga, siraman yang di lakukan terus ke atas pokok akan merosakkan kudup bunga yang baru. Sebaiknya, siraman daisy perlu dilakukan terus ke permukaan tanah atau pangkal tanaman.

2. Siraman pun, tak boleh di lakukan dalam kadar arus yang laju. Ia juga boleh menyebabkan kerosakkan pada tanaman

3. Harus di ingat juga, siraman perlu dilakukan di waktu pagi melainkan di musim panas dan pastikan medium tanaamn dalam keadaan kering ketika siraman seterusnya dilakukan

4. Untuk tujuan pembajaan, pastikan ia di tabur dalam jarak 3-5 inci dari pangkal tanaman. Jika pangkal terkena baja, ia akan menyebabkan tanaman panas dan tanpa awatan ia mula mengering dan mati. Jika anda mengesan tanaman anda mengalami masalah tersebut, bersihkan baja dari pangkal tanaman, dan lakukan siraman sehingga baja yang tersisa larut

5. Daisy merupakan tanaman berbunga. Sudah pasti, jenis tanaman berbunga ini memerlukan cahaya matahari untuk menghasilkan bunga. Sama seperti daisy, tanaman ini memerlukan cahaya matahair terus terutamanya di waktu pagi. Namun, pastikan jika cahaya matahari yang diterima terik, ia membahayakan tanaman

Sekali kita terleka, buruk padahnya. Biasa terjadi, kalau kita panaskan makanan di dapur dan sambung buat kerja lain sampai terlupa nak tutup api. Habis rentung periuk! Nak hilangkan kesan hitam tu bukan mudah. Mungkin kita rasa lebih baik buang dan beli yang baru saja.

Tapi tunggu dulu! Jangan buang dulu periuk kaca anda yang dah terbakar tu. Ikut petua ini,mungkin ada peluang lagi nak selamatkannya..

PERIUK KESAYANGAN RENTUNG!

Alkisah periuk Visions kesayangan yang hampir arwah! Just nak sharing kot jadi panduan pada yang lain.

Kejadian berlaku beberapa bulan yg lepas. Kalau time pagi kalut² nak siap pegi kerja tu tak payahla sibuk nak pi panaskan lauk kat dapur. Sebab kalau terlupa padamkan api buruk padahnya.

Syukur Ya Allah,dapur/ rumah tak rentung di jilat api pd hari tersebut. Kuasa Allah yg melindungi kami anak beranak.

Tapi inilah kecuaian yg menjadi penyesalan seumur hidup! Tobat takmo buat dah..huhu

PETUA 3 BAHAN BERKESAN!

Periuk visions yang dah bertahun guna jadi hitam rentung. Ingatkan dah nak kena buang ke laut.

Tapi dapat petua dr perkongsian ahli KKD akhirnya periuk comel kesayangan dapat di selamatkan.

Petua : Rendam periuk dengan air + soda bikarbonat + cuka.

Lama juga saya rendam,sebab kali pertama buat kesan hangus hitam masih melekat. Try buat lagi sekali,rendam dekat sebulan (almost rasa tak berjaya) tapi setelah 1/2 jam menyental akhirnya berjaya periuk kembali ke asal. Alhamdulillah.

HASILNYA!


Selalu Buat Kerja DIY Tapi Tak Menjadi? Jom Ikuti Tip Ini.

Bagi anda yang menggunakan ‘shower curtain’ atau tirai dalam kamar bilik mandi pasti akan berdepan dengan masalah kekotoran yang melekat pada tirai sehingga bertahi lalat selepas beberapa bulan digunakan.

Sebenarnya, ada kaedah dan cara yang anda boleh lakukan untuk menyelesaikan masalah tersebut dengan hanya menggunakan beberapa bahan pencuci. Nak tahu caranya?

Langkah pertama yang boleh anda lakukan adalah cabut tirai kamar bilik mandi anda dan rendamkan ke dalam baldi yang berisi air dicampur bersama 10 titis ‘tea tree oil’, serbuk pencuci kain dan satu senduk serbuk ‘baking soda’ lalu dibiarkan rendaman semalaman.

Setelah rendaman telah dibiarkan semalaman, gosok tirai kamar bilik mandi anda dengan menggunakan sehelai kain tuala sehingga bersih.

Bagi mengekalkan tirai dalam kamar bilik mandi anda supaya kekal bersih dan terhindar daripada kesan bertahi lalat dan berbau busuk, anda disarankan untuk mencucinya setiap minggu.

Semoga perkongsian ini dapat dimanfaatkan oleh semua yang inginkan kamar bilik mandi sentiasa kekal tampak bersih tanpa sebarang cela.

Sumber: Rumah.com

Menyuntik rasa cinta tanpa syarat terhadap ibu bapa bukan sahaja dengan menelefon mereka setiap masa untuk bertanya khabar, kita sepatutnya menunjukkan kepada ibu bapa kita betapa pentingnya mereka kepada kita dengan menghasilkan sesuatu di rumah yang dapat dihargai selamanya.
Ambil, sebagai contoh, makeover rumah sebagai kejutan. Seperti yang kita ketahui, warna-warna yang mempunyai kesan positif pada mood kita dan boleh menimbulkan rasa tenang, menyuburkan jiwa yang letih, dan bahkan membawa rasa bertenaga. Di sini, kami meneroka beberapa idea yang berwarna-warni untuk merapikan bilik tidur, dapur dan ruang tamu.
Hasilkan sesuatu yang mungkin akan meninggalkan kesan kepada mereka yang tercinta. Impiana kali ini ingin berkongsi idea daripada Dulux jenama cat yang tidak asing lagi dengan palet warna Colour Of The Year.

Palet warna yang dipaparkan di sini diilhamkan oleh Dulux, jenama cat dekoratif AkzoNobel dan pusat di sekitar tema “Let The Light In”. Setiap tahun, tema telah dikenal pasti untuk mencerminkan trend global yang menyangkut kita semua, dan pada tahun ini, tema itu adalah mengenai diberi kuasa untuk membuat perubahan. Dengan sempurna tema ini ialah AkzoNobel Color of the Year – Spiced Honey (juga dikenali sebagai Crème Brulee 00YY 26/220).

Walaupun Spiced Honey kelihatan hebat dengan sendiri, menambah palet warna pelengkap ke dinding kami adalah cara yang baik untuk menjadikan dinding tampan dan hebat. Berikut adalah beberapa idea untuk membantu menambah warna ke rumah keluarga:

Tempat yang menenangkan untuk bersantai bersama keluarga tercinta

Ruang tamu adalah pusat dari setiap rumah. Di sinilah keluarga berkumpul untuk mengikat dan berkongsi secawan kopi dan kisah suka duka bersama. Di sini, kami menggunakan Crème Brulee di sepanjang dinding, dan Pulau Padre untuk menyerlahkan dataran tetingkap. Ini mewujudkan suasana yang bersahaja yang membuatnya menjadi tempat yang bersahaja. Tambah beberapa perabot atau lukisan hitam dan putih ke dalam campuran dan anda tidak perlu melihat di tempat lain untuk bercakap dan mengejar.

Warna yang digunakan untuk bilik ini termasuk:

· Crème Brulee (00YY 26/220)

· Pulau Padre (70YR 20/239)

Ruang untuk mengakrabkan hubungan kekeluargaan

Mungkin anda lebih suka ruang tamu yang lebih tenang dan santai. Warna-warna ini memberikan suasana yang lebih santai yang seolah-olah melepaskan rasa ketenangan, menjadikannya tempat yang sempurna untuk hanya duduk dan berehat. Bagi lebih melengkapi rupa bilik ini, boleh memilih untuk perabot yang lebih berkonsepkan sederhana.

Warna yang digunakan di dalam bilik ini termasuk:

· Crème Brulee (00YY 26/220)

· Rock Digambarkan (10YR 28/072)

· Barley Beige (30YY 68/024)

Tempat yang nyaman untuk menikmati hidangan

Dari ruang tamu,berpindah ke dapur – di mana obsesi untuk makanan yang pastinya membuka selera semua penghuni di dalam rumah, jika inginkan warna yang memancarkan daya tarikan desa dan semangat yang membara pada masa yang sama. Ini boleh dicapai dengan sedikit Spiced Honey (Crème Brulee), banyak Burgundy dan sedikit Thundercloud. Burgundy digunakan secara meluas pada permukaan dinding, manakala Spiced Honey and Burgundy digunakan sebagai sempadan di bahagian atas. Dengan menggunakan perabot kayu di sini akan menonjolkan suasana desa.

· Crème Brulee (00YY 26/220)

· Burgundy (11YR 07/229)

· Thundercloud (10GG 26/046)

Ruang magis melepaskan lelah seharian

Dinding bilik tidur adalah perkara terakhir yang dilihat ketika kita masuk melelapkan mata dan merehatkan tubuh pada waktu malam dan perkara pertama yang kita lihat ketika kita bangun pada waktu pagi. Secara semula jadi, ini adalah tempat yang bagus untuk menambah sedikit keghairahan untuk memulakan hari yang indah setiap hari. Di sini, tona warna yang digunakan agak berbeza untuk mewujudkan kawasan yang lebih hidup, termasuk White on White, Shanghai, Glistening Sea dan tentu saja, Spiced Honey. Terdapat sedikit rasa tropika dalam sentuhan dengan suntikan hiasasn tumbuhan di sini dan akan membantu aura ruang ini.

· Crème Brulee (00YY 26/220)

· Shanghai (29YR 19/621)

· White on White (30GY 88/014)

· Glistening Sea (50BG 62/133)

Tip dan idea ini mungkin sesuai untuk anda yang ingin membuat kejutan kepada yang tersayang. Tidak perlu menunggu hari ibu atau bapa, bila-bila sahaja anda boleh buat kejutan untuk mereka. Betul tak? Siapa setuju!

Langkah 1 :
Dapatkan biji benih bunga matahari . Pilih lah benih yang di jual bermutu tinggi yang siap di gaul racun kulat. Jika anda dapat dari kawan pastikan benih dijemur kering.Tujuannya ialah untuk membunuh kulat dan bakteria yang ada pada biji bunga matahari.

Langkah 2 :
Untuk penyemaian pula, memerlukan tanah sebagai media tanaman. Pilih tanah yang gembur dan sebaik-baiknya yang telah dicampur dengan baja kompos. Seperti tanah organik. Siram tanah sebelum semai.
Benih boleh di semai terus dalam pasu, polybeg,bekas . Untuk lebih mudah dikendalikan. Semai benih dalam tray semaian atau bekas. Tekan benih yg hujung tajam nya menghadap ke bawah. Tekan sehingga benih tengelam.

Langkah 3 :
Setelah anak benih tumbuh setinggi sekitar 4cm hingga 6cm dengan 6 helai daun, barulah dipindahkan ke dalam pasu besar yang mengandungi tanah gembur tadi atau boleh juga ditanam terus ka atas tanah. TIP PENTING. Pastikan tanah yang digunakan betul2 subur dan pokok di baja 2kali sebulan supaya bunga terbentuk sempurna dengan kelopak penuh dan tidak jarang2.
Jika ditanam di atas batas,jarakkan satu anak benih dengan anak benih yang lain.Tujuannya supaya anak-anak pokok tersebut mempunyai ruang yang cukup untuk tumbuh dengan subur.

Langkah 4 :
Selepas alih anak pokok ke dalam pasu. Letak tempat redup sementara waktu untuk pokok pulih dari kejutan semasa dipindahkan. Selepas itu letak anak pokok di bawah sinaran matahari. Baja 2minggu sekali. Siram 2kali sehari pagi dan petang.

Langkah 5:
Kawalan perosak. Belalang ,beluncas dan siput merupakan musuh utama pokok bunga matahari. Jika ada serangan. Boleh guna racun brogard untuk atasi serangan belalang dan beluncas. Guna racun sipu jika ada serangan.

Langkah 6:
Bunga matahari biasanya berbunga ketika sudah mencapai usia lebih kurang dua bulan. Benih yang kami jual 50hari sudah mula berbunga. BESARNYA CIPTAAN ALLAH semua pokok bunga matahari akan menghadap ke arah sumber cahaya matahari pagi ketika berbunga.
Selepas kira-kira 3 bulan pula, biasanya tunas cabang bunga baru mulai tumbuh pada pokok.

Langkah 7 :
Selepas bunga menjadi kering. Boleh lah cantas dan asingkan benih dari bunganya. Beratus benih baru sedia untuk di simpan dan di tanam. Pastikan benih di keringkan sebelum di simpan.


Lakukan 5 Perkara Ini Pada Pisau Anda Jika Mahu Kerja Memotong Lebih Mudah Di Hari Aidilfitri

Tinggal beberapa hari sahaja lagi sebelum menjelang tibanya bulan Syawal dan seluruh umat Islam akan menyambut Hari Raya Aidilfitri dengan penuh kemeriahan bersama keluarga dan sanak-saudara. Pasti sudah ada yang tidak sabar lagi dan sudah mula merancang untuk mengadakan rumah terbuka, betul?

Untuk mengadakan rumah terbuka atau majlis secara besar-besaran di kediaman sendiri bukan satu hal yang mudah. Ini kerana terdapat pelbagai perkara yang harus dilakukan dengan teliti dan pantas. Kadang-kala peralatan memotong seperti pisau yang tumpul juga antara merupakan salah satu perkara yang boleh membuatkan kita bertambah stres di majlis rumah terbuka.

Memang potong mood memasak apabila pisau yang digunakan tak tajam, menjadikan kerja-perja penyediaan hidangan terbantut. Walau sudah diasah berkali-kali, pisau tetap kembali tumpul dalam masa yang singkat. Dimana silapnya?

Sebenarnya nak asah pisau pun ada caranya. Jika tak salah teknik, memang sampai ke sudah pisau tak akan tajam semula. Jadi apa kat aanda semak petua ini dan praktikkan dirumah.

Batu Pengasah
Sebaiknya, basahkan terlebih dahulu batu pengasah dengan air sebelum memulakan aktiviti mengasah. Untuk mendapatkan kelembapan yang baik, rendamkan dahulu batu pengasah agar mudah untuk menggesek pisau nanti.

10-20 Darjah Condong
Tidak semua pisau rata. Bagi memastikan anda dapat ketajaman yang sekata, condongkan sedikit pisau, sekurang-kurangnya 10 ke 20 darjah. Ini bagi memastikan kesemua bahagian yang diasah kembali tajam

Satu Arah
Asah pisau dengan arah berlawanan dari arah memotong dan pastikan anda fokus pada satu arah sahaja

5 Kali Asah
Cukup diasah lima ke tujuh kali sahaja sebenarnya pisau dah boleh tajam semula

Cuci Pisau
Setelah diasah, cuci pisau terlebih dahulu sebelum diguna bagi memastikan kebersihan terjamin

Baca artikel berikutnya:

Pokok timun atau dalam bahasa Inggerisnya dikenali sebagai ‘Cucumber’ tidak perlu diperkenalkan lagi. Ia merupakan sejenis tanaman sayuran berbuah yang sangat popular di negara kita. Nama saintifiknya ialah Cucumis sativus dan ia tergolong dalam famili tumbuhan Cucurbitaceae. Tumbuhan ini dikatakan berasal dari utara India. Pokoknya adalah dari jenis menjalar dan berbatang lembut. Oleh itu ia memerlukan  sokongan untuk memanjat dengan melilit menggunakan sulur pautnya (tendrils). Pertumbuhan batangnya yang lembut itu boleh mencapai sehingga 5 meter panjang. Pokok ini mempunyai sistem akar  berserabut yang berkembang luas di sekitar kawasannya. Batang pokoknya berbulu dan bersegi empat dengan sulur paut yang ringkas. Daunnya pula berwarna hijau dan hijau kekelabuan serta berlekuk. Pokoknya mengeluarkan bunga jantan dan juga bunga betina yang berasingan berwarna kuning. Bunga betina tumbuh di hujung putik buahnya yang berbentuk silinder memanjang berwarna hijau muda. Apabila disenyawakan dengan debunga jantan putik buah inilah yang menjadi buahnya yang bertukar warna menjadi sedikit kuning atau perang apabila masak.

Kepelbagaian kegunaan:buahnya boleh dimakan ketika masih segar, muda dan mentah sebagai ulam atau salah satu ramuan mentah dalam masakan seperti nasi ayam, nasi lemak, rojak dan laksa. Namun buahnya juga sedap digandingkan bersama ikan dalam masakan kari atau gulai atau dibuat jeruk atau acar. Namun ramai yang tidak mengetahui bahawa pucuk timun juga boleh dijadikan sayuran seperti dibuat masakan sayur lemak.

Buahnya juga mampu melicinkan kulit bagi mengekalkan awet muda. Oleh itu ia sering digunakan dalam pembuatan pelbagai barangan kosmetik atau dikisar mentah disapu pada muka sebagai maskara. Jus dari buahnya yang dikisar juga boleh dijadikan minuman yang berkhasiat yang dikatakan mempunyai antioksiden yang tinggi dan boleh mencegah kanser. Malah timun dikatakan sebagai ‘The World Most Healthy Foods – Vegetables’ atau makanan dari jenis sayuran yang paling berkhasiat di dunia ini

Penanaman:Pokok timun boleh ditanam menggunakan biji benih dari buahnya yang telah masak. Sebagai pilihan biji benihnya juga boleh dibeli dari pusat tanaman atau pasaraya.

Penanaman Di Tanah

Untuk penanaman di tanah sebaiknya ditanam atas batas yang digembur terlebih dahulu dan disuburi dengan kandungan kompos atau najis haiwan seperti ayam atau kelawar. Kaedah penanamannya mudah sahaja iaitu dengan menanam terus dua biji benih dalam satu lubang tanpa perlu disemai terlebih dahulu (foto 2). Manakala jarak penanaman di antara satu pokok dengan yang lain ialah 35 sentimeter dan jarak di antara batas atau barisan ialah 1.5 meter. Sebagai pokok pemanjat ia memerlukan sokongan seperti pancang atau junjung untuk pokoknya tumbuh subur dan berbuah.

Pokok timun juga sesuai ditanam dalam pasu dan juga bekas tanaman lain. Gunakan campuran medium tanaman untuk pokok berpasu dalam nisbah 3:2:1 (Tanah peroi: Bahan organik: Pasir sungai) untuk menanamnya.

Penjagaan:

1) Siram air dua kali sehari, waktu pagi dan petang pada hari panas. Ini perlu dilakukan supaya medium tanamannya sentiasa berkeadaan lembap sentiasa agar pokok dapat tumbuh subur dengan daun, bunga atau putik buahnya tidak  layu dan gugur secara tiba-tiba. Siram bila perlu sahaja pada hari hujan.

2) Dedahkannya kepada banyak cahaya matahari bagi menggalakkan ia berbunga dan berbuah lebat.

3) Baja organik seperti najis ayam, kambing atau kelawar adalah  terbaik untuk membajai pokok ini semasa membesar sehingga berbunga dan berbuah. Pastikan diikuti arahan pengggunaannya seperti tertera di pek baja yang digunakan.

Tip: Tutup bahagian atas medium tanaman di sekeliling pokok dengan bahan sungkupan seperti sabut kelapa, dedaun lalang dan sebagainya untuk mengelakkan medium tanamannya cepat kering bertujuan mengekalkan kesuburan pokok.

Penghargaan: Abu Bakar Mat Daud, Penulis Buku Variasi Tanaman Hiasan

Peredaran masa berlalu, bukan sahaja teknologi yang mengalami revolusi, begitu juga tanaman seperti bunga kertas. Bunga kertas antara tanaman yang paling tak cerewet dan tak kedekut bunga. Di pasaran, terdapat pelbagai bentuk dan tekstur bunga kertas yang menjadi buruan. Namun, harganya boleh tahan mahal. Boleh mencecah harga ratusan ringgit walau hanya untuk saiz anak pokok.

Cara mudah dan murah, Impiana galakkan untuk anda membeli keratan batang. Walupun agak risiko pokok tak menjadi, tapi ia adalah kaedah terbaik untuk pembiakkan bunga kertas. Berikut, IMPIANA senaraikan jenis-jenis bunga kertas yang unik boleh di beli dari “trusted seller” di Shopee

Pernah tak ada perasaan “harap-harap dia tak nak tumpang tandas” ketika ada tetamu yang datang berkunjung ke rumah? haa mesti takut dan segan jika tetamu lihat tandas yang kotor dengan lantai berlumut kan.

Kebersihan tandas merupakan salah satu perkara yang amat leceh untuk dikekalkan. Kalau tidak dicuci sekurang-kurangnya seminggu sekali, memang lain rasanya. Lebih-lebih lagi buat para ibu yang cukup sensitif dengan segala kotoran yang terdapat dalam kediaman.

“Seorang rakan ‘tag’ saya pada post yang meminta cadangan cara membersihkan kaca bilik mandi yang dipenuhi noda setelah banyak petua dan cara yang dilakukan tidak berjaya.
Saya tiada pengalaman membersihkan cermin kaca di bilik mandi. Yang biasa saya bersihkan ialah jubin dinding kamar mandi.

Namun disebabkan punca kotoran pada cermin adalah sama dengan dinding jubin kamar mandi iaitu sabun, kerak air dan juga aktiviti bakteria, maka mungkin cara saya ini boleh membantu. Cuma harus dipastikan bahan bina (material) dinding itu kaca sebenar. Kalau plastik, takut menggerutu pula sebab terhakis di permukaan.

AMARAN: Cara ini adalah untuk mereka yang berani dan cermat!

CARANYA:
Tuangkan cecair peluntur Clorox dalam bekas yang boleh menghasilkan droplet aerosol (seperti gambar di bawah) dan spray pada permukaan dinding tiles atau kaca yang kotor. Lagi berkesan jika permukaan adalah kering. Kemudian, tinggalkan selama beberapa jam atau lebih baik semalaman.
Esok pagi bangun, masuk bilik mandi, pasti bersih berkilat. Jika masih lagi ada bau clorox, boleh siram dengan air shower atau air paip, dan jika kurang berkilat, boleh lap dengan kain.
Cara ini sangat sesuai untuk mereka-mereka yang tidak suka MENYENTAL. Boleh juga digunakan untuk membersihkan tub mandi, sinki atau mangkuk tandas. Contoh untuk mangkuk tandas, spary keliling mangkuk tandas dan tinggalkan semalaman. Jika masih lagi berbaki noda, bolehlah disental sedikit dengan berus tandas.

PERHATIAN:
1) Cecair peluntur bersifat bes yang kuat, boleh merengsa/ menghakis kulit. Maka, berhati-hati semasa menggunakannya dalam keadaan pekat ini. Jika terkena kulit, segera basuh dengan air.
2) Sila tutup mulut dan hidung dengan kain atau topeng yang mampu menghalang bau cecair peluntur dihidu kerana ianya mudah meruap dan boleh menyebabkan komplikasi pernafasan. Pakai goggle atau cermin mata untuk mengelakkan titisan aerosol terkena mata.
3) Saya gunakan botol aerosol spray supaya senang kawal jumlah clorox yang digunakan, senang nak spray bahagian yang kita mahukan dan lebih jimat. Paling PENTING, jika bekas masih lagi berisi, letak label dan jauhkan daripada kanak-kanak. Kang mereka main ‘spray spray’ pula.
4) Elakkan melakukan cara ini dengan kerap, terutamanya pada permukaan yang diperbuat daripada porcelain kerana ada potensi terhakis. Ingat, ini adalah kaedah untuk menghapuskan kotoran degil!”

Selamat mencuba!


Jangan Ke Tepikan Seni Lukisan Dalam Tata Hias Ruang

Seni lukis sememangnya telah bertahun menjadi koleksi agung peminat seni dan pereka. Palitan warna dan cerita yang sampaikan sememangnya membuat kita berfikir dan tertanya-tanya di sudut hati . Itulah yang indahnya lukisan mampu membuat kita bermain dengan imaginasi. Secara tidak langsung merangsang minda dan jamuan mata di dalam ruang.

Namun kini tidak ramai yang bijak menilai seni lukisan bagi menyerlahkan tata hias kediaman. Malah ada yang memiilih untuk memiliki lukisan cetak rompak sebagai pilihan kedua. Ia sememangnya langkah yang tidak sihat dalam kita memberi sokongan kepada pengkarya tempatan yang mencanai minda mereka bagi sebuah karya. Ayuh kita memberi sokongan padu kepada para pelukis kita.

Dalam seni lukis, keindahan itu datang dari bancuhan warna . Anda boleh memilih subjek yang anda mahu. Realism, abstrak, surealism dan sebagainya mampu menyerlahkan ragam tata hias kediaman anda. Misalnya jika ada kedesaan Inggeris, gambar bunga-bungaan atau landskap dilihat sesuai, moden dengan gaya abstraknya malah gaya seperti loft, minimlism, konsep surealism dilihat lebih sesuai menyerlahkan seri ruang.

Jadi pilihlah lukisan yang bersaiz besar untuk mewujudkan feature wall ruang tamu anda atau rangkaian lukisan kecil bagi menyerikan ruang makan anda. Paling tidak, bingkaikan lukisan hasil karya anak anda di ruang tangga atau di dapur mahun di kamarnya sebagai satu penghargaan. Siapa tahu naive art karya anak anda merupakan satu idea hebat yang dicari-cari. Simple-simple sahaja di IMPIANA

Walaupun ruang tamu itu sudah diperhiaskan dengan pelbagai cara design yang menarik, ada perabot-perabot yang lawa dan cantik, tetapi ia tidak akan cukup juga kalau kita tidak memperhiaskan dinding di ruang tamu itu. Jikalau kita hias dinding ruang tamu itu dengan banyak cara atau banyak benda yang kreatif, pasti ruang tamu kita akan nampak lebih meriah. Oleh kerana itu, hari ini saya akan memberi tips, apa yang perlu anda buat untuk menghias dinding di ruang tamu anda.

Sulaman jarum tebuk adalah salah satu teknik sulaman yang selalu digunakan untuk menghasilkan permaidani yang gebu, dan ia telah menjadi bualan penggemar sulaman dan kraf sepanjang tahun. Pelbagai tekstur yang dihasilkan oleh jarum pukulan ini menjadikan hasil jahitan anda satu-satunya. Tekstur sulaman ditentukan oleh saiz jarum berlubang dan jenis benang yang digunakan. Semakin tebal benang atau bulu yang boleh digunakan, semakin besar saiz jarum. Kaedah paling mudah untuk memulakan projek sulaman jarum tebuk ini ialah mendapatkan kit jarum tebuk, yang merangkumi jarum tebuk pelbagai saiz, gelung kayu sulaman, benang atau bulu dalam pelbagai warna, dan kain bersulam.

Simpulan Juraian dan makrame ialah dua cara menarik untuk menghiasi dinding rumah anda. Prosedur menghasilkan makrame bergantung pada tahap kecekapan anda. Jika anda baru bermula dengan makrame, mulakan dengan ikatan dan simpulan yang mudah. Penghiasan makrame hanya memerlukan dua bahan iaitu kayu panjang dan benang yang kuat. Benang makrame terdiri daripada pelbagai gentian. Benang kapas dan sintetik antaranya. Ternyata sesiapa yang pernah menjadi ahli organisasi pengakap semasa di sekolah menengah mendapat manfaat daripada mengetahui cara mengikat benang makrame.

Aksesori hiasan dari tanah liat polimer ini, sudah banyak kita nampak dijadikan sebagai anting-anting atau rantai leher. Jadi, apa salahnya jikalau kita ambil idea ini, kita memperhias dinding ruang tamu dengan sebuah hiasan yang bergantung. Bergantung pada jenama, tanah liat polimer hanya akan menjadi pejal apabila dibakar pada suhu tertentu. Tanah liat polimer ini lazimnya digunakan sebagai hiasan tambahan kepada konsep rumah bohemian dan umumnya bertemakan rona bumi seperti coklat, merah, dan kelabu untuk hiasan dinding ruang tamu. Cara membuatnya senang sahaja, dan tidak rumit, malah, tidak mahal. Anda hanya perlukan penggelek, acuan kuih bergantung kepada kreatifiti anda, tali makrame, serta oven.

Jadi, itu sahaja tips-tips yang saya boleh berikan untuk menghiasis dinding ruang tamu anda. Jikalau anda berminat, anda boleh cubanya dan sarankan kepada rakan-rakan anda.

Pemilihan konsep atau tema buat sesebuah kediaman bukanlah satu hal yang mudah. Selain perlu seiring dengan keluasan dan bajet, konsep kediaman juga perlu menggambarkan keperibadian dan keperluan pemiliknya. Seperti Encik Norman Mahmun dari Kuantan yang memiliki rumah dua tingkat ini memilih konsep Moden Glam sebagai penyeri kediamannya. Sebelum memulakan proses menghias, beliau telah terlebih dulu mencari inspirasi dan idea melalui youtube, media sosial dan majalah-majalah dekor. Rumah ini telah didiami selama satu tahun dan mempunyai 3 bilik serta dua bilik air. Dengan keluasan 1400 kaki persegi, Encik Norman dengan telitinya telah memilih warna cat utama dan sekunder sebelum memilih warna perhiasan yang bersesuaian. Tuan rumah juga telah memilih ruang tamu sebagai ruang kegemarannya. Di ruang tersebut juga diletakkan perabot pilihan beliau iaitu sofa 3 tempat duduk dibuat dari kayu jati yang diukir dengan halus.

Dengan bajet keseluruhan lebih kurang RM55k untuk mengubah suai, Encik Norman akan memastikan konsep moden glam mempunyai kesinambungan dari satu ruang ke ruang yang lain. Jalinan warna antara dinding dan  perhiasan deko yang dipilih juga harus berharmoni, menjadikan kediaman lebih elegan dan classy. Selain itu, pemilik juga berpesan sekiranya ingin membeli perabot untuk kediaman, tidak perlu untuk membeli semua sekaligus. Sekiranya tidak yakin dengan pilihan yang ada, ambil masa dan fikir betul-betul untuk menentukan sama ada perabot yang ingin dibeli sesuai atau tidak dengan konsep yang telah dipilih. Dari segi pencahayaan pula, biasan dan pencahayaan semulajadi telah menjadi teras dalam hiasan rumah dengan perabot gelap ini. Kerana bijak merancang, tuan rumah dapat memanfaatkan cahaya matahari dengan baik, digabung bersama usaha dan ilham darinya.

Berikut merupakan paparan suasana moden glam hasil cetusan idea tuan rumah yang sudi dikongsi bersama IMPIANA. Semoga menjadi inspirasi buat pembaca, dan selamat mencuba!

Pemilihan warna yang sesuai buat ruang merupakan proses yang signifikan dalam membina identiti kediaman. Pastikan setiap pemilihan rona pada cat dinding, perabot, langsir serta aksesori kecil yang lain berupaya membentuk sebuah harmoni dalam sesebuah kediaman.

Kecintaan dan minat mendalam Puan Suhaila terhadap warna merah jambu telah beliau terjemahkan dengan jelas dalam dekorasi kediaman miliknya. Rona putih dan element kayu diselit bersama merah jambu bagi menambah keharmonian dalam setiap ruang. Pemilik juga bijak menyuai padan perabot dalam pelan lantai terbuka agar ruang tampil lebih luas tetapi dalam masa yang sama, kemas tersusun.
Rumah jenis superlink 2 tingkat ini telah didiami bersama suami dan 2 ekor kucingnya sejak beberapa tahun yang lalu. Walaupun terletak agak jauh dari tempat kerja, hal ini tidak menjadi masalah buat Puan Suhaila kerana baginya, pengorbanan yang datang bersama kediaman impian beliau ini amat berbaloi untuk ditempuhi.

PESONA WARNA HARMONI
Merah jambu merupakan cerminan tepat personaliti Puan Su sendiri. Tutur kata yang tertib serta tingkah laku tuan rumah yang lemah lembut membuatkan penulis selesa beramah mesra bersamanya. Berpandukan cita rasa, fungsi serta praktikaliti ruang, Puan Su sememangnya amat teliti dalam menata rias setiap sudut di mahligai mewah ini.
Tingkat bawah kediaman di lengkapi dengan ruang tamu, ruang makan, dapur serta sebuah bilik tidur tetamu. Selain itu, disebalik pintu gelangsar juga terdapat ruang balkoni yang cukup luas buat tuan rumah bercucuk tanam dan mendekatkan diri dengan alam sekitar yang nyaman.
Sebagai warna dominan, rona merah jambu telah di’lembut’kan oleh padanan rona putih serta palitan elemen kayu yang menjadikan setiap sudut lebih tenang dan tidak kelihatan terlalu memaksa. Sebaliknya, pengunjung akan merasa lebih santai apabila berada di ruangan kediaman ini.

RUANG PENYIMPANAN PRAKTIKAL
Kebanyakan kediaman dengan pelan terbuka sering menghadapi masalah membahagikan antara satu ruang dengan satu ruang yang lain. Pelbagai teknik boleh digunakan tetapi pemilik memilih untuk membinakan kaunter pulau yang besar bagi membahagikan ruang tamu dan ruang makan dengan dapur.
Penulis sekali lagi kagum dengan ketelitian pemilik memilih warna bagi setiap perkakas dan perabot di dapur. Dari kabinet, permukaan kaunter hinggalah periuk belanga, semuanya pasti mempunyai sentuhan warna campuran merah dan putih itu.

Di satu sudut, Puan Su juga mempunyai sebuah pantri di dapurnya bagi memudahkan beliau menyimpan stok barangan kering serta makanan dengan lebih kemas dan tersusun. Ruang penstoran sebegini adalah lebih praktikal kerana pengguna mudah melihat dimana letaknya setiap bahan selain dapat menjimatkan masa di dapur.

SANTUARI NYAMAN DI BILIK TIDUR
Menjengah ke bilik tidur utama di tingkat dua kediaman ini, dan seperti yang dijangkakan penulis, kamar beradu pemilik juga amat comel dihias dengan warna kegemaran beliau. Walaupun tampak ringkas dan moden, bilik tidur ini jelas mempunyai karakter tersendiri.
Bilik mandi di bilik tidur utama ini juga tidak kurang menariknya. Umpama melangkah masuk ke sebuah spa, ruang ini amat ideal untuk merehatkan fizikal dan mental setelah seharian penat di tempat kerja.
Bahkan, keseluruhan kediaman ini bagaikan menjemput tetamu untuk “take a step back, and relax” dengan suasana yang nyaman dan ceria.

+ INFO KEDIAMAN
Nama Pemilik: Puan Suhaila
Jenis Kediaman: Superlink 2 tingkat
Konsep: Moden Scandinavian
Keluasan: 2345 kaki persegi
Spesifikasi: 4 Bilik Tidur & 4 Bilik Air


Bukan Hanya Sesuai Digunakan Di Dapur, Ini 7 Lagi Kegunaan Cuka Untuk Kediaman

Pasti semua orang ada sebotol cuka di dapur kan? Selain menjadi penambah rasa masakan, terdapat banyak lagi kegunaan cuka yang tidak pernah kita sangka. Manfaat cuka tidak hanya terhad di dapur, tetapi juga untuk kebersihan rumah serta kesihatan tubuh.
Sifat keasidan cuka menjadikannya bahan pembersih yang paling ideal.
IMPIANA senaraikan 7 lagi kegunaan cuka yang mungkin anda tidak tahu :

1. Menghalau semut
Semburkan campuran cuka, sabun pencuci pinggan dengan air pada kawasan yang sering diharungi semut

2. Bersihkan kotoran pada karpet
Campurkan cuka, garam serta soda bikarbonat untuk dijadikan sebagai cecair cucian untuk moppada karpet

3. Melancarkan saluran sinki
Tuang soda bikarbonat dan cuka kedalam lubang sinki dan biarkan selama 5 minit. Kemudian bilas dengan air panas.

4. Mengilatkan kembali tombol pintu
Gunakan larutan 2 sudu besar garam, 1 sudu besar cuka untuk mengelap tombol pintu yang sudah kusam dan berkarat

5. Kembalikan seri peralatan kaca, cermin dan tingkap
Bersihkan cermin atau tingkap menggunakan campuran cuka dengan air sebelum lapkan dengan kain lembut

6. Tanggalkan tanda harga atau label
Rendam kain dengan cuka dan air kemudian tekapkan pada tanda harga di bekas atau botol semalaman. Tanda harga akan tanggal dengan sendirinya

7. Hilangkan bau dan kesan kecing pada tilam
Lap kawasan terkena najis dengan air cuka, sebelum taburkan baking soda dan biarkan selama beberapa minit. Kemudian berus atau vakum hinga bersih

Tip IMPIANA pada kali ini khas untuk semua pemilik kediaman yang mempunyai balkoni. Tidak kiralah sebesar mana pun ruang balkoni anda, dekor tetap dekor.

Amat sedih apabila kita lihat mahligai indah yang mempunyai pemandangan cantik tetapi dibiarkan begitu sahaja tanpa hiasan yang sesuai sehinggakan ianya dibiar kosong begitu sahaja serta menjadi tempat sidaian kain basahan.

IMPIANA kongsikan beberapa idea balkoni menarik dan praktikal agar anda boleh merenovasikan balkoni anda menjadi segar dan sedap mata memandang, jangan sampai ruang tamu serta dapur cantik, tetapi balkoni hambar.

1) Susun atur sofa L Shape di balkoni

Jangan ingat ruang tamu sahaja anda boleh letak L-Shape sofa, di balkoni juga anda boleh muatkan sofa ini dengan memilih secara teliti mengikut ukuran saiz balkoni yang anda miliki. Pulang kerja selain daripada melepak di ruang tamu, balkoni juga berupaya untuk menjadi ruang rehat yang memuaskan disulami angin bayu.

2) Ruang pejabat mini

Untuk pemilik kediaman balkoni bukan open air, anda boleh jadikan ruang balkoni anda ruang pejabat mini. Di kala anda tidak punyai idea yang bernas, apa kata rehat sebentar sambil menghirup secawan kopi sambil menikmati pemandangan indah. Mana tahu, tiba-tiba pelbagai idea awesome datang. Who knows!

3) Makan malam romantik

Dari berbelanja mewah di restoran hanya untuk makan malam romantis, lebih baik anda masak sendiri hidangan serta juadah dan fully utilized balkoni kediaman anda untuk menyambut hari istimewa bersama pasangan. Percayalah, pasangan anda lebih menghargainya daripada berbelanja besar di restoran mewah. Hari-hari lain anda boleh jadikan ianya sebagai ruang makan tidak kira sarapan atau makan tengahari. Ianya milik anda, tidak perlu book table pun.

4) Merasai pengalaman Marakesh, Morocco di balkoni sendiri

Untuk mereka yang gemarkan idea dekorasi timur tengah. Anda boleh pasangkan ruangan balkoni dengan lampu malap yang cukup untuk menerangi ruangan balkoni. Hanya tambah sofa yang selesa dan pastinya jug Shisha untuk menambahkan lagi elemen timur tengah. Jangan lupa untuk pasang sliding door kedap udara. Anda pastilha tidak mahu cemari ruang tamu anda dengan asap shisha sehingga menimbulkan ketidakselesaan tetamu yang berada di dalam.

5) Cucuk tanam di tengah kota

Idea biasa tetapi menarik untuk dilaksanakan di balkoni anda. Jadikan ianya ruang untuk anda bercucuk tanam secara kecil. Anda boleh tanam cili, daun sup, daun pandan, daun kari, kunyit, pokok selasih, daun kesum, serai dan sebaginya lagi. Tetapi ingat, anda kena jaga dengan betul segala tanaman yang diusahakan, takut nanti balkoni anda menjadi sarang untuk tetamu yang tidak diundang.

6) Rumah untuk si comel

Daripada kita biarkan si comel duduk di luar rumah dan berpotensi besar untuk diganggu penduduk lain, apa kata anda gunakan balkoni anda sebagai taman permainan buat kucing kesayangan anda. Mereka akan bebas daripada gangguan haiwan lain serta orang ramai pun tidak akan mengata jika mereka membuang air besar. Kucing anda, tanggungjawab anda.

7) Parti BBQ di balkoni

Siapa kata nak anjurkan parti BBQ di rumah kondominium atau apartment tidak sesuai. Kalau persiapan keselamatan anda mantap, ianya tidak menjadi masalah. Yang penting anda kena pastikan pemisah antara balkoni dan ruang dalam kediaman adalah sliding door yang kedap udara. Tinggal di kediaman kompak, persiapan BBQ anda juga seharusnya berskala kecil untuk tetamu yang tidak ramai.

Bagaimana dengan paparan yang IMPIANA sajikan, jika anda berpuas hati, realisasikannya mengikut kreativiti anda dan jangan lupa untuk tag FB page IMPIANA agar idea menarik anda dapat diikuti oleh pembaca lain. Salam dekorasi!

Dapur. Semua orang ada dapur bukan? Siapa je yang tidak ada dapur sebab dapur inilah tempat untuk kita memasak. Bila tak ada dapur, kita akan tak memasak. Bila tak memasak, kita akan tak makan. Bila tak makan, kita akan lapar. Bila lapar, kita merana dan jatuh sakit. Bila jatuh sakit, Innalillah. Hahahaha. Hari ini, saya akan menceritakan tentang dapur. Dapur ataupun dalam English dipanggil stove ini, ada dua jenis pada zaman sekarang, iaitu, dapur gas dan dapur elektrik. Tapi, apa perbezaannya? Mari saya ceritakan apa perbezaannya.

Baiklah, kita mulakan dengan penggunaan haba dan tahap memanasnya. Apa yang saya lihat sekarang ini adalah kecekapan memasak dalam perbezaan dapur gas dan elektrik ini. Menurut kajian yang saya baca, dapur elektrik mampu memberikan haba kepada makanan sebanyak 90% manakala dapur gas dapat memberi sehingga 55% sahaja haba. Jadi, menggunakan dapur elektrik adalah lebih berguna dan berfungsi sekiranya anda ingin memasak makanan yang banyak dalam masa yang cepat.

Selain dari itu, kos penggunaan juga ada perbandingannya. Apabila bercerita tentang kos pula, sudah tentu, mana-mana produk yang baik akan mahal. Untuk menggunakan dapur aruhan, anda mesti membeli dan mendapatkan mangkuk jenis aruhan, periuk dan juga kuali untuk menggalakkan penghantaran elektromagnet dengan lebih cekap. Dari apa yang saya tahu, Penggunaan dapur elektrik ini boleh disifatkan sebagai susah payah kerana ia tidak sesuai untuk memasak makanan dalam kuantiti yang sedikit kerana dapur elektrik tidak dapat mengesan kuali kecil yang diletakkan di atasnya. Malahan, ia tidak memerlukan penggunaan periuk tertentu, tidak seperti dapur gas standard, dan kawalan penggunaannya lebih terbuka.

Jadi dengan itu, selesailah sudah saya menceritakan tentang perbezaan dapur gas dan dapur elektrik. Jikalau anda, anda memilih yang mana? Itu semua ditangan anda.

Tidak kira sama ada pasangan yang baru berkahwin mahupun telah berkeluarga, pindah ke rumah baru memang kita akan rasa teruja. Kebiasaannya, hal pertama yang akan anda akan lakukan setiap kali ingin berpindah adalah mencuci. Tak kira lah rumah baru ke lama, mencuci WAJIB dilakukan.

Tapi sebenarnya, setakat mencuci sahaja tak cukup. Ada beberapa perkara terutamanya mengikut islam yang perlu anda lakukan. Antaranya:

1. Laungkan azan
Ini perkara paling wajib dan utama dilakukan terutamanya bagi rumah yang telah lama ditinggalkan. Dalam hadis Rasulullah S.A.W pernah berpesan bahawa sekiranya sesebuah bangunan (premis/rumah) itu telah lama tidak berpenghuni, ia pasti akan menjadi habitat makhluk halus (jin yang dikenali sebagai Al-Ammar).
Jadi untuk memastikan ketenteraman nakal penghuni, buka semua tingkap dan pintu dan azan 4 penjuru untuk mengusir jin yangtelah bermastautin dalam rumah tersebut

2. Baca Surah Al-baqarah
Bila dah pindah ke rumah baru, malam pertama pastikan anda habiskan Surah Al Baqarah. Paling kurang pun pasangkan surah ini di dalam rumah. Biarkan ia bergema di seluruh rumah anda. Syaitan dan jin akan lari sebaik surah ini dibacakan. Lengkapkan dengan bacaan Yassin sekali.

Sebuah hadis yang diriwayatkan oleh Abu Hurairah r.a., Rasululuuah s.a.w. bersabda yang bermaksud; “Janganlah kamu jadikan rumahmu seperti kubur (hanya untuk tidur), sesungguhnya syaitan akan lari dari rumah yang dibacakan Surah Al-Baqarah.”

3. Solat dan Membaca Al-Quran
Pastikan jangan ditinggalkan solat dan amalkan bacaan Al Quran setiap hari. Inilah pendinding kita umat Islam. Dalam sebuah hadis lain pula, Rasulullah s.a.w. juga menggalakkan agar kita memperbanyakkan solat dan membaca Al-Quran di dalam rumah atau bangunan yang baru diduduki. Baginda bersabda yang bermaksud: “Sinarilah rumahmu dengan memperbanyakkan solat dan membaca Al-Quran.” (hadis riwayat Al-Baihaqi)

4. Baca Surah Yassin, Al-Fatihah dan Al-Ikhlas
Amalkan membaca surah Yassin setiap malam terutamanya 7 malam pertama anda menduduki rumah atau bangunan. Baca juga surah Al-Fatihah sebanyak satu kali, surah Al-Ikhlas 3 kali, selawat ke atas nabi sebanyak 7 kali, ayat Kursi sekali, tetapi di ayat terakhir bacalah sebanyak 7 kali.

5. Pagar Rumah
Yang ni wajib buat sebelum berpindah masuk. Pagarkan rumah dengan renjisan air yassin pada setiap penjuru rumah. Lengkapkan dengan bacaan Yassin setiap hari sepanjang hari. Insyaallah rumah akan dilindungi.

Atau cara paling mudah, ambil segelas besar air kemudian baca surah Al-Fatihah, ayat Kursi, Surah 3 Kul (Al-Ikhlas, Al-Falaq dan Al-Nas) kemudian tiup ke dalam air tersebut perlahan-lahan hingga habis nafas.

Setelah itu, jirus dan renjiskan air tersebut ke setiap penjuru rumah dengan dimulai dengan penjuru yang terletak di sebelah kanan dan penjuru seterusnya, mengikut arah berlawanan jarum jam. Percaya dan yakinlah Allah sentiasa melindungi kita.

Sumber: https://sempoimedia.com


Selain Mencuci Rumah, Ini 5 Perkara Wajib Dilakukan Sebelum Pindah Masuk Rumah

Sumber: https://sempoimedia.com

Langsir warna ungu naikkan ‘seri’ kediaman tema warna kelabu, nampak classy, moden dan luas. Gabungan dua warna pada satu langsir adalah salah satu kaedah yang berkesan untuk menaikkan seri sesebuah kediaman. Cara ini juga dapat meneutralkan warna utama yang menjadi pilihan untuk segenap ruang kediaman.

Langsir menjadi titik tumpuan sesebuah kediaman. Maka sebab itulah amat penting untuk pemilik kediaman memilih warna langsir yang tepat agar dapat disesuaikan dengan warna cat dinding dan warna perabot.

Pemilihan warna langsir dipengaruhi oleh tona dinding serta keluasan kediaman. Elakkan penggunaan warna gelap seperti coklat dan hitam sekiranya menghuni rumah yang sederhana atau kecil. Hal ini akan menjadikan ruangan kediaman anda tampak lebih sempit dan serabut. Sebaliknya, warna langsir yang gelap sangat sesuai untuk rumah yang besar dan luas.

Kali ini IMPIANA mengetengahkan dekorasi sebuah rumah teres dua tingkat lot tepi yang mengadunkan langsir warna ungu. Warna ungu merupakan warna kegemaran pemilik kediaman.

Dekorasi kediaman tampak lebih ‘berseri’ apabila warna ungu pada langsir ‘disebatikan’ dengan warna kelabu cerah (light grey) yang melatari segenap ruang kediaman. Hasilnya ruang kediaman nampak lebih classy, moden dan luas.

Pemilihan design, susun atur ruang dan warna amat memainkan peranan bagi menaikkan seri ruang sesebuah kediaman.

Jom kita ‘cuci mata’ hasil dekorasi rumah teres dua tingkat ini. Moga dapat memberi inspirasi buat anda yang ingin dan sedang mendekorasikan kediaman!

Seperti umum mengetahui, terdapat dua postur badan sewaktu membuang air, sama ada menggunakan tandas duduk atau mencangkung.

Bagi mereka yang biasa dengan tandas duduk yang lebih moden, postur mencangkung mungkin kelihatan kurang selesa dan bertamadun.

Tapi tahukah anda yang mana satu sebenarnya lebih baik untuk digunakan dalam seharian kehidupan anda?

Perbezaan tandas duduk dan cangkung

Posisi ketika membuang air besar secara duduk melibatkan duduk dengan pinggul dan lutut pada sudut tepat seakan seperti duduk di atas kerusi.

Kebanyakan tandas moden dan tandas jenis kering direka untuk digunakan dalam postur secara duduk.

Untuk pengetahuan anda, tandas duduk telah digunakan secara meluas di Eropah sejak abad ke-19.

Manakala, posisi buang air besar secara mencangkung melibatkan posisi duduk kaki berlipat dengan lutut dan pinggul pada sudut tajam dan punggung hampir ke tanah. Tandas cangkung direka untuk memudahkan postur ini.

Jenis tandas cangkung ini banyak terdapat di negara majoriti Muslim atau Hindu dan ia dicipta bagu untuk membolehkan pembersihan dubur dengan air sebagaimana etika tandas dalam agama Islam.

Mana lebih baik?

Meski tiada kajian saintifik meluas membandingkan kedua-dua posisi, namun terdapat beberapa bukti yang mendokong bahawa tandas cangkung lebih memudahkan proses membuang air besar.

Ini kerana, proses membuang air besar sebenarnya lebih rumit daripada yang anda sangkakan. Pertama, rektum di bahagian akhir usus besar menegang apabila dipenuhi najis lalu menyebabkan otot saluran dubur menjadi semakin kendur.

Otot puborektalis, yang melingkari rektum seperti anduh, biasanya memegang rektum ke hadapan untuk membentuk sudut ketat (dikenali sebagai sudut anorektal).

Semasa membuang air besar, otot puborektalis akan kendur dan sudut anorektal akan melebar.

Duduk mencangkung menambah kelebaran sudut anorektal untuk membolehkan laluan yang lebih mudah dan lurus untuk najis keluar

Sebelum ini, terdapat eksperimen mengkaji perbezaan antara dua posisi berbeza ini oleh penyelidik dari Israel, Dov Sikirov.

Satu kajian telah dijalankan dengan melibatkan seramai 28 sukarelawan sihat yang diminta untuk merekodkan berapa lama masa mereka membuang air besar dan tahap kesukarannya.

Kesemua para sukarelawan duduk di atas tandas yang berbeza ketinggian di antara 42cm dan 32cm tinggi dan juga mencangkung di atas bekas plastik.

Hasilnya, purata masa yang direkodkan untuk membuang air besar ketika mencangkung adalah 51 saat, berbanding purata masa sewaktu duduk pada tandas rendah dan tinggi, masing-masing 114 dan 130 saat.

Peserta mendapati membuang air besar lebih mudah semasa mencangkung daripada ketika duduk.

Terima kasih dunia digital! Hari ini bukan hanya baju dan makanan, tetapi kelengkapan rumah pun boleh beli online. Kalau tak cuba rugi, sebab beli kelengkapan rumah secara online boleh jadi tindakan paling bijak abad ini. Ini antara 8 sebabnya.

1. Beli pukul 3 pagi, why not!

Anda boleh online shopping pada bila-bila masa terluang sama ada siang atau malam, atau pukul tiga empat pagi sekali pun selagi ada kelapangan. Pembelian tidak terhad pada waktu operasi gedung kelengkapan rumah.

2. Happy  ONLINE shopping

Bagi kebanyakkan orang, shoppinglah saat yang membahagiakan. Bayangkan beli kelengkapan rumah tanpa stress. Sambil buat kerja rumah atau duduk-duduk di waktu santai. Maklumat pun semua ada online. Misalnya di IKEA Online Store, perabot lengkap dengan ukuran, contoh saiz, malah ada idea dekorasi. Boleh buat kita berangan-angan dulu tanpa stres dan kemudian beli!

3. Boleh visualize lebih baik

Nak gambarkan di mana kedudukan kelengkapan rumah pun tak payah pening-pening kepala, apatah lagi bila nak membayangkan keluasan ruang yang sebenar. Menerusi sistem online, hanya gerakan smartphone anda ke bahagian ruang kosong rumah. Walah, anda akan nampak macam mana keadaan ruang rumah dengan perabot yang diinginkan. Become your own ID.

4. Satu klik, settle semua

Ya memang benar membeli belah keseorangan sangat membosankan. Tetapi dengan hanya satu klik ini anda tidak lagi rasa keseorangan ketika membeli belah! Malah segalanya dapat di uruskan dengan cara yang cukup mudah dan sekejap sahaja! Fuhhhh!

5. Jangan panik, barangan dijaga rapi

Kalau selama ni anda kerap memikirkan tentang kondisi barangan ketika membawanya pulang, tetapi banyak servis sekarang ni, macam IKEA Online Store, buat anda tidak perlu risau kerana barangan akan diuruskan dengan baik oleh mereka yang pakar.

6. Biar anak tentukan apa dia nak

Membeli kelengkapan rumah dengan anak menyeronokkan, apatah lagi bila mereka yang boleh pilih perabot sendiri. Tunjukkan pilihan yang ada, dan rasai momen beli dan dekor bilik bersama.

7. Lokasi bukan penghalang

Kadang-kadang kita teringin sangat sesuatu kelengkapan rumah tu, tapi jauh pula nak dapatkan. IKEA Online Store membolehkan kita beli perabot meski dimana pun kita berada dan boleh set untuk anda dapat ikut masa yang ditetapkan.

8. No cash, no hal lah!

Boleh elak momen awkward kalau tiba-tiba duit tunai tak cukup. IKEA Online Store mempunyai pilihan untuk kita bayar menggunakan akaun debit atau kad kredit. Jadi bolehlah kita rancang perbelanjaan dan shopping ikut keperluan dan kemampuan tanpa orang tahu.


Tip Pilih Jubin, Jangan Asal Berkenan Terus Pilih, Bukan Semua Jenis Kediaman Sesuai

Tip pilih jubin, jangan asal berkenan terus pilih, bukan semua jenis kediaman sesuai. Masih ramai yang tidak tahu memilih jubin yang sesuai untuk kediaman. Selalunya yang menjadi kebimbangan ialah bila kita tersalah pilih jubin. Mungkin tidak sesuai dengan konsep rumah, kurang cantik dan sebagainya.

Jubin rumah akan kelihatan cantik jika anda pandai memilih jubin yang betul-betul berkualiti dan sesuai. Seperti yang kita ketahui jubin bukan sahaja sesuai untuk lantai di bahagian ruang tamu tetapi juga menyeluruh hingga ke bilik mandi dan juga ruang dapur.

Paling penting, tentukan konsep kediaman terlebih dahulu jadi secara tidak langsung ia memudahkan anda untuk memilih warna, corak dan juga saiz jubin tersebut.

TIP PEMILIHAN JUBIN UNTUK KEDIAMAN:

*Salah satu cara untuk melihat jubin sebelum membelinya adalah dengan berdiri dalam jarak sekurang-kurangnya satu meter untuk mendapatkan gambaran yang realistik bagi jubin tersebut.

*Pada bahagian luar atau kawasan mudah terdedah kepada kelembapan, anda boleh menggunakan jubin dengan permukaan bertekstur lebih kasar.

*Berbanding untuk kegunaan dalaman rumah, selalunya jubin daripada jenis permukaan licin dan berkilat sering menjadi pilihan.

*Bagi kediaman yang lebih kecil, pilihan jubin sederhana lebih baik berbanding bersaiz kecil atau besar.

*Jika jubin daripada jenis yang kasar selalunya mudah memerangkap kotoran dan berdaki. Oleh itu menggosok dan pembersihan secara intensif dengan teknik yang betul diperlukan bagi mengekalkan keaslian permukaan. Jangan sesekali memasang jubin yang dikhaskan untuk dinding pada lantai kerana masing-masing ada perbezaannya.

Paling penting untuk memilih jubin yang berkualiti, pastikan anda meminta pendapat pada mereka yang berpengalaman luas dalam bidang binaan. Mereka lebih mengetahuai mengenai produk atau jenama yang lebih bagus, yang lebih mantap untuk jubin rumah anda. Paling penting kita akan tahu ‘standard’ dan ianya bermutu atau tidak.

Permukaan yang licin biasanya sesuai untuk lantai di bilik tetamu, manakala permukaan yang kasar sesuai untuk bilik air. Bagaimanapun jubin dengan permukaan yang kasar  susah untuk dicuci kerana kekotoran itu susah hendak ditanggal.

Selain itu, anda juga perlu memastikan tukang yang dipertanggungjawabkan untuk memasang jubin di rumah anda juga adalah yang berpengalaman dalam pemasangan jubin. Pemilihan tukang yang berpengalaman dapat memastikan jubin dapat dipasang dengan sempurna agar kelihatan kemas dan cantik.

Jangan sesekali memasang jubin yang dikhaskan untuk dinding pada lantai kerana masing-masing ada perbezaannya. Fungsi jubin untuk dinding dan lantai tidak sama kerana seperti yang kita ketahui jubin untuk lantai lebih tahan lasak.

Teknik pemasangan jubin juga perlu diberi perhatian supaya tetap utuh dan tidak menggelembung. Jika jubin lantai sudah menggelembung, lama kelamaan ia pasti pecah dan berserpih. Jubin yang bersepah mempunyai bucu tajam dan boleh mencederakan kaki jika terpijak.

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Berkebun atau bercucuk tanam tidak kira di lahan yang luas mahupun hanya di anjung rumah, bagaikan satu trend. Bagi yang baru-baru berjinak nak berkebun ni, mesti ingat penjagaan pokok cukup sekadar siram sahaja. Pembajaan pun perlu dilakukan mengikut prinsip-prinsip tertentu.

Kenapa api dapur gas tiba-tiba merah hingga berjelaga periuk atau kuali? tak kira lah dapur gas baru atau lama, masalah ini akan berlaku. Sebenarnya api dapur gas boleh menjadi berjelaga disebabkan oleh pembakaran yang tidak sempurna.

Untuk mendapatkan pembakaran yang sempurna, gas oksigen diperlukan secukupnya. Dalam kes ini, jelaga terhasil disebabkan oleh saluran yang sepatutnya membenarkan gas oksigen (daripada udara persekitaran) tertutup, maka api yang dihasilkan berjelaga. Konsep sama seperti penunu Bunsen (Bunsen Burner).

Api yang berjelaga juga boleh terjadi sekiranya lubang permukaan tempat api keluar tersumbat dengan makanan yang melimpah. Maka, boleh juga membersihkan lubang-lubang berkenaan dengan lidi atau apa-apa alat yang bersesuaian.

Caranya.:
1. Buka tungku api, ketuk² untuk keluarkan segala karat² yang terkumpul, bersihkan sisa makanan atau lelehan minyak.
2. Spray dengan anti karat ( ada dijual kedai hardware/mr.diy ).
3. Dan pasang semula tungku api
4. Pusingkan benda tu. ( Yang anak panah tu. )Pusingkan hingga tidak menutup lubang tu ( anak panah ).
5. Nah hasilnya

Jika anda menggunakan dapur kaca, bahagian yang perlu anda pusing sperti dalam gambar


Bila sebut putih, ramai di kalangan kita hanya tahu putih ini hanya mempunyai 2 biasan. Putih asli atau putih krim. Putih Jadi Tarikan ‘Evergreen’ Dalam Warna Kediaman, Siapa Setuju.

Ehhh salah tu ! Masih banyak biasan warna ini yang boleh kita nikmati terutama anda yang mendiami kediaman sempit dan juga yang mahukan gaya harmoni penuh dengan rona feminin. Sederhana namun menggoda pandangan mata. Kuasa rona putih!

PUTIH BOLEH WAT RUMAH CANTIK KE?

Sebenarnya warna ini pun ada banyak biasan yang boleh anda cuba. Warna ni taklah terlalu terang atau jelas tetapi jika anda sukakan suasana harmoni, damai dan rileks, ilham macam ni patut kita cuba.

MANA LEH KITA DAPAT CAT MACAM NI DAN APAKAH PILIHAN BIASANNYA?

Cuba lihat dalam katalog cat. Selalunya ia disebut sebagai shades of white. Benar pilihan warna ini tidak popular sebab masih ramai yang belum berani memilihnya sebagai warna kediaman. Walhal warna nilah yang patut anda pakai terutama mereka yang duduk rumah kecil dan yang tak berani cuba warna terang tu.

PILIHAN YANG SESUAI UNTUK KITA?

Terdapat biasan yang boleh anda cuba. Dari newtral seperti warna kulit telur ke kehijauan, merahan, kekuningan malah kebiruan serta kelabu.Ia memberi aura yang positif untuk kediaman anda tanpa ada rasa terkongkong atau keterlualuan. Anda yang mahukan ketenangan dan rasa damai, digalakkan memilih warna seumpama ini. Apatah lagi mereka yang takut bermain dengan warna, boleh mencuba menggunakan warna seumpama ini.

Di mana ada gula, di situ ada semut. Memang tak larilah ungkapan tersebut sehingga hari ini. Kadang tu, duduk di tingkat 17 pun semut tetap ada. Naik lif agaknya semut ni kan. Cara paling mudah yang kerap digunkan untuk memusnahkan koloni semut ni adalah dengan menggunkan racun kima yang banyak di pasaran tak kiralah jenis semburan atau serbuk yang perlu ditabur.

Tapi, dengan mengunakan racun yang mempunyai bahan kimia kan bahaya. Apa kata anda cuba gunkan bahan-bahan dapur yang memang mujarab ini:

Campurkan satu bahagian baking soda bersama satu bahagian gula aising dan gaulkan rata. Tabur kan bahan campuran ini dikawasan laluan dan sarang semut. Gula tadi adalah bertujuan untuk menarik minat semut manakala baking soda yang berfungsi merosakkan sistem penghadaman semut. Dalam tempoh 2 hari, semut yang telah makan campuran ini akan mati

Cuka antara bahan paling mujarab untuk mencegah semut di dalam kediaman secara alami. Untuk mencegah semut dengan mudah, campurkan satu bahagian air bersama satu bahagian cuka. Tak kisah lah nak guna cuka masakan yang putih t uke atau cuka epal. Semburkan campuran pada semua Kawasan yang menjadi laluan dan rumah semut. Bau cuka yang kuat tidak digemari semut. Ini secara tidak langsung akan menyebabkan ia menghindari Kawasan yang telah disembur cuka

Aroma dari lemon yang kuat akan menggangu deria bau semut dan menghilangkan sistem laluan semula jadi yang telah dibentuk oleh semut. Oleh itu, anda boelh semburkan jus lemon di Kawasan yang berpontensi menjadi laluan semut atau rendamkan bebola kapas di dalam pati minyak lemon

Teknik ini banyak digunakan oleh pekebun. Semut memang amat tidak menggemari rasa timun. Oleh itu, taburkan kulit timun pada batas tanaman anda. Namun ia perlu kerap ditukar apabila kering. Nak lagi bagus, gunakan timun yang pahit

Aroma nya yang menuruk hidung akan merosakkan deria bau semut yang digunakan untuk komunikasi dan mengesan laluan yang telah digunakan. Cara penggunanaya mudah sahaja. Anda hanya perlu taburkan serbuk cili di Kawasan laluan semut. Teknik ini juga sesuai digunkan diluar kediaman seperti Kawasan pakir dan anjung. Nak bau yang lebih kuat, sampurkan satu bahagian serbuk cili bersama 1 bahagian serbuk kunyit sebelum ditabur

Jangan ada yang tidak tahu, sebenarnya ada beberapa jenis pokok yang baik untuk sebagai tanaman di kawasan laman rumah mengikut kepercayaan agama Islam. Pokok-pokok ini dipercayai amat baik sekiranya ditanam kawasan laman rumah kerana berupaya menjadi sebagai pendinding kepada kediaman anda daripada dimasuki oleh makhluk yang jahat seperti Jin dan Iblis.

Bagi yang masih belum mengetahui perkara ini, sudah pasti anda ingin mengetahui jenis-jenis pokok tersebut. Oleh itu, mari IMPIANA kongsikan bersama anda antara pokok yang sesuai untuk dijadikan sebagai tanaman di kawasan rumah.

1.Pokok Durian Belanda

2.Pokok Limau Nipis

3.Pokok Limau Purut

4.Pokok Bidara

Keempat-empat jenis tanaman pokok ini dipercayai berupaya untuk menghalau makhluk yang jahat seperti Jin dan Iblis daripada memasuki ke ruang dalam rumah.

Perkongsian ini boleh dijadikan sebagai ilmu pengetahuan serta panduan kepada semua yang beragama Islam dalam usaha mencegah perkara yang tidak baik berlaku di dalam kediaman anda.

Namun begitu, anda harus mengetahui tanaman jenis-jenis pokok ini bukan bererti kita bergantung sepenuhnya kepada pokok tersebut sebagai pelindung tetapi sebagai salah satu ikhtiar atau langkah yang boleh anda lakukan untuk menghindari daripada perkara buruk yang tidak diingini berlaku.

Ramai di antara para wanita menghadapi masalah mencuci pakaian atau kemasan lembut seperti cadar, langsir dan sarung kusyen, bau harum tidak melekat pada fabrik. Tambah-tambah lagi apabila cuaca hujan mula lah berbau hapak sebab lambat dikeringkan. Lagi satu situasi yang memeningkan kepala ibu-ibu adalah kesan kotoran yang tidak hilang sepenuhnya, masih ada tompok-tompok kuning yang melekat dan degil untuk ditanggalkan.

Ada kalanya serbuk pencuci sudah diletakkan dalam kuantiti yang banyak tetapi seolah-olah tidak meresap sepenuhnya. Impiana kongsikan 5 tip yang perlu anda buat agar pakaian/kemasan lembut kekal harum dan bersih walaupun selepas dikeringkan.

1. Sebaiknya asingkan pakaian mengikut fabrik dan warna. Jangan masukkan tuala atau apa sahaja pakaian tebal bersama dengan fabrik nipis. Ini agar cucian dibilas sekata dan pencuci dimasukkan mengikut kuantiti yang disyorkan.

2. Elakkan menyidai pakaian di ampaian terlalu rapat di antara satu sama lain. Ini bagi memberi ruang kepada fabrik ‘bernafas’ dan membebaskan lembapan.

3. Tidak ramai yang mempunyai mesin pengering di rumah kecuali anda menggunakan servis dobi. Apabila hari mendung atau hujan, sememangnya kita terpaksa menyidai pakaian di dalam rumah. Tidak perlu risau kerana pencuci TOP Micro Clean Tech™ dengan ciri anti bau hapak mampu membuatkan fabrik kekal harum walaupun mengering di dalam rumah.

4. Pilih produk pencuci pakaian di pasaran yang mampu mencapai kebersihan yang menyeluruh serta membuatkan pakaian harum semerbak.  Detergen TOP Micro Clean Tech™ dengan teknologi baru anti sebum antara diyakini mampu menanggalkan kotoran dan menarik keluar kesan kuning dan bau peluh yang terperangkap agar hilang sama sekali. Rangkaian Blooming dilengkapi teknologi pewangi freshcare menjadikan fabrik kekal harum dan segar selama 30 hari* selepas cucian.

5. Kotoran-kotoran ketara seperti kopi, sos tomato, coklat dan darah serta kotoran degil seperti sambal belacan dan kicap mudah dibersihkan dengan TOP Micro-Clean Tech™.

Ia turut dirumus dengan formulasi untuk menghalang kotoran tersebar dalam air cucian daripada melekat kembali ke permukaan fabrik. Dengan slogan ‘Belum Bersih sehingga Mikro Bersih’, jenama ini memberi dorongan kepada para pengguna untuk mencapai tahap cucian mikro bersih malah bau pakaian diyakini harum selepas cucian.

*Berdasarkan ujian makmal bebas di Jepun

Apa kata wanita ini selepas menggunakan TOP?

Puan Barliya Bt Babah, berusia 44 tahun telah menggunakan sabun jenama X sejak dari kecil lagi memandangkan ia jenama pilihan ibunya sejak dulu. Sejak mencuba TOP beliau mendapati kesan kotoran mudah dibersihkan serta tidak berbau hapak walaupun lambat dikeringkan. TOP kini dilengkapi dengan teknologi baru iaitu anti sebum yang berkuasa menanggalkan kesan peluh dan sebum di teras fabrik untuk kebersihan yang menyeluruh. Kekotoran pada kolar baju, pergelangan tangan dan juga kekuningan pada baju putih hilang sama sekali.

Saya berpuas hati dengan jenama TOP, kerana harganya berpatutan dan mudah serta berkesan menanggalkan kotoran degil tanpa memudarkan warna pakaian. Dengan jenama lain, biasanya saya perlu larutkan dahulu serbuk pencuci dengan air bagi mengelakkan kesan capuk-capuk putih pada pakaian. tetapi dengan sabun TOP saya tidak perlu berbuat demikian. Paling penting fabrik saya kini harum dan wangi walaupun selepas beberapa hari di lipat. Pakaian juga tidak keras dan mudah digosok.

Menggunakan TOP sama ada cuaca hujan atau cerah pakaian tetap berbau harum dan bersih hingga ke teras fabrik selepas cucian. Berpuas hati dengan jenama TOP, tidak ragu lagi saya akan memilih jenama TOP selepas ini, dan akan mengesyorkan kepada ahli keluarga terdekat.”


Nak Suburkan Tanah Di Rumah Baru? Hanya Lakukan 3 Langkah Mudah Ini

Bagi anda yang baru sahaja menjejakkan kaki ke kediaman baru pasti buntu untuk memulakan taman di tanah sedia ada. Biasanya tanah yang terdapat di kediaman baru tidak sesuai untuk penanaman kerana tidak mempunyai kandungan nutrien yang mencukupi. Oleh itu, dapatkan tanah yang baik untuk penamaan melalui proses ini.

Tanah terbiar di halaman biasanya akan ditawan oleh rumpai dan lalang yang tumbuh liar. Untuk mendapatkan tanah yang baik bagi tanaman hiasan dan sayur-sayuran, langkah pertama adalah menyemburkan glyphosate, iaitu bahan yang dapat mematikan tanaman yang tidak diperlukan ini. Biarkan selama beberapa minggu, kemudian buangkan rumpai-rumpai yang telah mati. Semburkan glyphosate sekali lagi bagi menghapuskan rumpai sehingga ke akar umbi.

Tugasan seterusnya adalah kerja-kerja pengorekan tanah. Langkah ini memerlukan anda menghapuskan baki rumpai yang berada di dalam tanah, asingkan ketulan batu dan pecahkan bahagian tanah yang berketul-ketul. Batu–batu besar ini akan mengganggu pengaliran air atau udara untuk sampai ke akar dan menghalang tumbesarannya. Manakala tanah berketul-ketul akan menyekat air dan udara untuk sampai kepada akar.

Setelah dibiarkan beberapa minggu, proses seterusnya adalah melakukan pembajaan atau penyuburan tanah. Baja organik seperti tahi ayam dan kambing adalah baja yang digalakkan. Penyuburan tanah juga dilakukan dengan cara penyediaan bahan kompos supaya saintis alam seperti bakteria dan cacing tanah dapat menguraikan kandungan bahan tersebut secara semula jadi. Untuk memperoleh hasil yang lebih cepat, pembaca boleh menggunakan baja kimia tetapi tidak digalakkan. Setelah menggaulkan baja-baja ini ke dalam tanah, biarkan selama beberapa minggu dan kemudian tanah boleh digunakan untuk penanaman.

Sudah pasti ramai yang akan sangkal bila sahabat laman tanam jagung dalam pasu. Umum tahu, jagung memerlukan batas untuk pertumbuhan optimum. Jagung tidak mempunyai sitem akar yang terlalu kompleks dan tidak memerlukan ruang tanah yang luas untuk pertumbuhan. Ini bermakna, jagung boleh ditanam di dalam pasu. Namun, ada ada teknik yang perlu anda patuhi supaya jagung yang ditanam dalam pasu menjadi dan hasilnya dapat dituai.

1. Pemilihan pasu
Pilih pasu yang bersai besar. Minimum saiz pasu yang diperlukan untuk pertumbuhan jzagung adalah 12 inci. Untuk pasu bersaiz ini, anda boleh tanam lebih kurang 4-5 batang pokok dalam satu masa. Paling penting, pastikan pasu yang dipilih mempunyai lubang saliran air di bahagian bawah. Ini kerana, jagung tidak tahan kepada medium yang bertakung air dan terlalu lembap

2. Jenis jagung
Terdapat banyak jenis jagung. Kebiasaanya, jenis yang banyak terdapat di Malaysia sesuai di tanam di dalam pasu kerana ia tidak mempunyai pokok yang tinggi. Jenis atau baka jagung yang sesuai ditanm di dalam pasu hanya mempunyai ketinggisn 4-5 kakai (1.2-1.5 meter). Lebih dari itu, bukan tak boleh di tanam di dalam pasu. cuma dikhuatiri pokok mudah tumbang dek pasu yang tak mampu menampung ketinggian pokok terutamanya apabila ditiup angin

3. Semai
Untuk memudahkan semaian, rendam 4-6 biji benih di dalam air untuk tempoh 1-2 jam sebelum di semai. Semaian boleh dilakukan terus di dalam pasu kekal atau bekas semaian. Untuk semaian, sediakan lubang dengan kedalam 1 inci dan tutupkan dengan tanah. Jangan risau jika biji benih jagung ditanamsecara rapat. Jagung yang ditanam secara rapat dapat membantu proses pendebungaan dan mempercepatkan penghasilan buah jagung

4. Pencahayaan
Jagung memerlukan pencahayaan terus sekurang-kurangnya 6-8 jam sehari. Sebaiknya, letakkan pasu jagung anda menghadap matahari pagi untuk membekalkan keperluan nutrisi untuk pertumbuhan optimum

5. Medium
jagung memerlukan medium tanaman yang sentiasa lembap dan tidak mudah kering. Ia pentig bagi memastikan batang pokok sentiasa padat. jika kekuranagn air, batang pokok akan meajdi terbantut dan adakalanya lompong ditengah. Namun, jagung tidak tahan dengan medium yang menakung air

6. Siraman
siraman untuk anak pokok jagung perlu dilakukan setiap hari. Namun apabila pokok dewasa, pastikan siraman dilakuakn secara berkala dan tidak bertakung air. Jagung memerlukan air siraman yang emncukupi untuk membentuk jagung yang sedap dan manis. Jadi, apabila musim menuai hampir tiba, pantau siraman jagung secara berkala

7. Pembajaan
Pembajaan hayan beleh dilakukan apabila usia semaian mencapai 10 minggu. Gali lubang 2 cm di sekitar tanaman dan tanamkan 1/2 sudu baja 5-10-10 atau 10-20-20. Satu pokok satu lubang baja.

8. Tuai
apabial jagung mencapai usia 60-100 hari, ia adalah masa yag sesuai untuk menuai. Namun, ia bergantung kepada jenis. Sebaiknya, cukup tempoh 60m hari, selalu periksa jagung anda.

Ramai di kalangan pemilik kediaman masa kini  kurang arif tentang material keluli.  Kebiasaannya mereka menyerahkan bulat-bulat kepada kontraktor dalam menentukan material untuk binaan bumbung rumah, siling dan panel dinding. Sesekali sebagai pemilik dan orang yang akan mendiami kediaman tersebut dalam tempoh lama, ini perkara yang wajib anda ambil tahu. Andai tersalah memilih material, tanpa sedar wang anda habis dengan membaikinya dalam tempoh panjang. Keluli NS Bluescope Sdn Bhd, pengeluar  keluli bersalut ( coated steel) terunggul di Malaysia tawar produk berkualiti yang diperbuat berasaskan teknologi Australia yang mampu membuatkan kediaman anda tampil moden dan menarik.

1. Keluli secara umumnya tidak memerlukan penyelengaraan. Jadi untuk perancangan jangka masa panjang, anda sebenarnya mampu menjimatkan wang kerana tidak perlu kerap menggantinya.

2. Teknologi terkini mampu menawarkan jaminan daya anti karat (corrosion resistance) unggul dengan lapisan salutan aloi Aluminum dan Zinc yang lebih tahan lama. Maka ia memastikan perlindungan yang tahan lama dan mantap, tanpa kelihatan tompok tompok  karat  dalam jangka masa pendek.

3. Dari segi kekuatan bumbung ia jauh lebih ringan dari genting biasa dan didatangkan dengan saiz yang besar. Ini bukan sahaja mengurangkan berat pada struktur bumbung malah sekali lagi menjimatkan wang anda dengan membeli material yang tidak terlalu banyak.

4. Bersama bumbung keluli, ia mana mampu menyokong jarak yang jauh bermakna kita menggunakan kurang tiang sebagai penyokong struktur. Jadi anda akan dapat  ruang yang lebih luas tanpa susunan tiang yang rapat.  Bahan keluli bersalut cat  yang kuat dan fleksible mudah dilentur dan dibentukkan memberi inspirasi kepada pereka dalam mempelbagaikan rekaan.

5. Anda juga ditawarkan dalam pelbagai permukaan, warna dan kilauan. Daripada high gloss ke matte ke permukaan bertextur, bersesuaian dengan projek atau reka bentuk kediaman anda. Material keluli bercat yang digunakan boleh didapati dalam pelbagai warna yang sesuai dengan konsep reka bentuk kediaman anda. Jadi anda tidak perlu pening kepala untuk mengecatnya semula berdasarkan rona pilihan

6. Bahan keluli juga sesuai untuk kediaman masa kini menggantikan siling plaster yang dilihat sudah terlalu biasa. Material ini mampu membuatkan kediaman tampak moden dan bergaya.

7. Di samping tahan lasak dan dicat dengan pelbagai jenis karakter permukaan, ia juga tahan hakisan dan cuaca seperti Malaysia

8. Sifat keluli kebiasaannya cukup kukuh. Maka elemen keselamatan juga ditekankan seperti mengelakkan pecah masuk.

Antara jenis tanaman yang paling sukar untuk disemai adalah jenis yang halus seperti lobak, tomato dan sebagainya. Kalau jenis sayuran berdaun seperti bayam, sawi dan kakngkung, ia boleh dicampur sedikit dengan pasir sebelum di semai untuk mengelakkan ia tumbuh dengan rapat, namun tidak untuk benih carrot, tomato, ketumbar dan sebagainya.

Jaraknya perlu di kawal dari peringkat awal. Jika tidak, kualiti tanaman akan terjejas jika penjarangan tidak dilakukan. pun begitu, untuk tanaman jenis ini ketika menjalani proses penjaranggan akan berlaku risiko tanaman terjejas. Jadi cara terbaik adalah kita perlu buat satu lubang untuk 2 benih sahaja.

Tapi, jenuh pula lah kan Sahabat Laman nak duduk menanam satu-satu di kebun tengah panas. Jadi penyelesaian terbaik adalah, guna tape semaian. Jadi, bila tapi biji benih ni siap, tanam terus je pada baats sepanjang yang Sahabat Laman nak. Tak perlu peralatan khas dan bahan yang mahal pun.

Bahan-bahan:
Tepung
Measuring cup
Sudu
Berus cat yang kecil
Tisu tandas
Biji benih (ikut pilihan anda)

Cara-cara:
1. Bentang beberapa helai tisu tandas mengikut keperluan anda. Buat lebih pun tak apa.
2. lipat 2 tisu tandas tadi menajdi satu helai yang panjang dan tekan sedikit bahagian lipatan untuk mendapatkan garisan yang akan digunakan sebagai frame work

3. bancuhkan sedikit tepung bersama sedikit air. Tekstur tepung yang diperlukan tidak terlalu likat. Cukap sekadar ia mampu memegang beji benih tadi. Kalau cair macam untuk buat salutan goreng pisang pun boleh

4. Buat titisan kecil di atas tissu yang telah dilipat tadi. Letakkan di habagian dalam lipatan. dan pastikan jarak antara titisan tepung mencukupi mengikut keperluan tanaman

5. Letakkan 2 biji benih bagi setiap titisan tepung sementara masih cair dan lipat semula tisu tandas tadi
6. Apabila telah siap, sediakan batas tanaman dan tanam lipatan tisu yang berisi biji benih tadi sekurang-kurangnya 2 cm di dalam tanah dan kambuskan dengan tanah sepenuhnya. Jagan lupa, selepas di semai, lakukan siraman.